title: সুরাবায়া

text: শহরে বেশ কয়েকটি রেল স্টেশান আছে। তারা হল সুরাবায়া কোটা(সেমুত্ নামে বেশি পরিচিত), পাসার তুরি, এবং গুবেং। সুরাবায়ার প্রধান রেল স্টেশান হল পাসার তুরি স্টেশান। (ইন্দোনেশিয়ার প্রধান রেল অপারেটর), পি টি কেরেতা আপি দ্বারা চালিত আর্গো ব্রোমো আংগ্রেক্ সুরাবায়ার এই স্টেশান থেকে জাকার্তার গাম্বির স্টেশানকে সংযোজিত করে।


title: সুরাবায়া

text: অন্তশহর যাতায়াতের জন্য কিছু অন্য পরিবহন ব্যবস্থা ব্যবহার করা যেতে পারে। প্রধান বাস টার্মিনাল হল পুরাবায়া (বুঙুরাসিহ নামেও পরিচিত, যে অঞ্চলে এটা অবস্থিত)।


title: সুরাবায়া

text: তাছাড়া শহরের মধ্যে বিভিন্ন রুটে রয়েছে শাটেল ভ্যান বা, "মিক্রলেত", সিটি বাস, রিকশা বা, "বেচাক্", এবংকমুটার ট্রেন। সম্প্রতি সরকার আরো দুটি পরিবহন ব্যাবস্থার পরিলল্পনা করেছেঃ ট্রাম এবং মোনোরেল যেগুলির সম্ভাব্যতার পরীক্ষা এখন চলছে।


title: সুরাবায়া

text:
সুরামাডু ব্রিজ টোল রাস্তা সুরাবায়া এবং মাডুরা প্রণালীর মাডুরা দ্বিপকে সংযোজিত করে। সুরামাডু সুরাবায়া-মাডুরা এর সংক্ষিপ্ত রূপ।
সুরামাডু ব্রিজ থেকে পেরমাজু গ্রাম, কচাহ্ জেলা, বাংকালান, মাডুরা-এর মাডুরা আন্তর্জাতিক সমুদ্রবন্দর শহর পর্যন্ত ১৬ কিলোমিটার জাতীয় সড়ক নির্মিত হবে যাতে খরচ পড়বে আনুমানিক ৬০০ কোটি Rp (৭০ কোটি মার্কিন $)। এই ধারক বন্দরটি সুরাবায়ার মাত্রাতিরিক্ত বোঝাই তান্‌জুং পেরাক বন্দর কে কিছুটা স্বাচ্ছন্দ্য করার জন্য তৈরি করা হয়েছে।


title: সুরাবায়া

text: শহরটি দেশের ব্যাস্ততম বন্দরগুলির মধ্যে একটি। এর প্রধান রপ্তানিকৃত পণ্যগুলি হল চিনি, তামাক, এবং কফি। এখানে একটি বৃহৎ জাহাজ নির্মাণস্থল এবং অসংখ্য বিশেষজ্ঞ জাহাজী বিদ্যালয় রয়েছে।


title: সুরাবায়া

text: প্রাদেশিক রাজধানী হিসাবে, সুরাবায়ায় বহু অফিস এবং ব্যবসা কেন্দ্রকে স্থান দিয়েছে। সম্প্রতি বিদেশী শিল্পের প্রসার এবং সুরামাডু সেতুর কাজ শেষ হওয়া সুরাবায়ার অর্থনীতিতে প্রভাব বিস্তার করেছে। বর্তমানে বিদেশী লোকেদের আকৃষ্ট করার জন্য সুরাবায়ায় বহু গগনচুম্বী অট্টালিকা যেমন, এপার্টমেন্ট, কন্ডমিনিয়াম এবং হোটেল তৈরি হচ্ছে।


title: সুরাবায়া

text: সুরাবায়া পূর্ব জাভার প্রধান বাণিজ্যিক বন্দর। সুযোগসুবিধায় সমৃদ্ধ এবং ভৌগলিক সৌকর্যের কারনে সুরাবায়ার অর্থনৈতিক উৎকর্ষের ব্যাপক সম্ভাবনা রয়েছে।


title: সুরাবায়া

text: সুরাবায়া জাকারতার পর দ্বিতীয় সর্বাধিক জনাকীর্ণ শহর, ২০১০ সালের জনগণনা অনুযায়ী যার জনসংখ্যা ২৭,৬৫,৯০৮। ইন্দোনেশিয়ার অন্যান্য বৃহৎ মেট্রোপলিস -এর মত অনেক বাসিন্দা শহরাঞ্চলের সীমানার বাইরে জেরবাঙ্‌কেরতোসুসিলা নামক মেট্রোপলিটান অঞ্চলে বাস করে। বহু শিল্পের অবস্থিতির কারনে শহর খুব বেশি নগরায়িত, এবং এর ফলে অনেক বস্তি এলাকার সৃষ্টি হয়েছে। একটি প্রধান শিক্ষাকেন্দ্র হিসাবে সুরাবায়া সমগ্র ইন্দোনেশিয়ার শিক্ষার্তিদের আকৃষ্ট করেছে যারা তাদের নিজেদের নিজেদের সম্প্রদায় তৈরি করেছে।


title: সুরাবায়া

text: শহরের বিদেশী নাগরিকদের মধ্যে আছে মালয়শিয়ান, চাইনিজ, ফিলিপিনো, ভারতীয়, আরব এবং ইউরোপীয়। জাভানিজ এবং স্থানীয় মাডুরিজ ছাড়াও ইন্দোনেশিয়ার বিভিন্ন এলাকার লোক এই শহরে রয়েছেঃ সুন্ডা, মিনাংকাবাউ, বাতাক, বাঞ্জার, বালিনিজ, এবং বুগিজ।


title: সুরাবায়া

text: সুরাবায়ার অধিকাংশ জনগণ খুচরা ব্যবসার কাজ করে, হয় মধ্য শহরের ব্যায়বহুল স্টোরগুলিতে অথবা, মেট্রোপলিস-এ অসংখ্য ছোট দোকান এবং স্টলে।


title: সুরাবায়া

text: সুরাবায়া একটি পুরনো শহর যা সময়ের সাথে সাথে প্রসারিত হয়েছে এবং এখন এর জনসংখ্যা বছর প্রতি ১.২ শতাংশ হারে বাড়ছে। সম্প্রতি বাসিন্দারা ঘনবসতিপূর্ণ মধ্যশহর থেকে বেরিয়ে গিয়ে উপনগরী অঞ্চলের যে অঞ্চলগুলিতে গলফ মাঠ আছে এবং কঠোর সুরক্ষাপূর্ণ সেই এলাকাগুলিতে চলে যাচ্ছে।


title: সুরাবায়া

text: অধিকাংশ নাগরিক জাভানিজ-এর একটি উপভাষা "সুরোবোয়োয়ান" ভাষাতে কথা বলে যা আরেকান উপভাষার একটি সাব-ডায়ালেক্ট। এই উপভাষার একটি বাঁধাধরা বিশিষ্ট হল সমতা এবং কথার স্পষ্টতা। মধ্য জাভার উপভাষার থেকে এতে রেজিস্ট্রি ব্যবহারের কড়াকড়ি কম। স্থানীয় মাধ্যম যেমন স্থানীয় দূরদর্শন শো, বেতার, ঐতিয্যগত নাটক (লুড্রুক) প্রভৃতিতে সুরাবায়া উপভাষাকে সক্রিয়ভাবে প্রয়োগ করা হয়।


title: সুরাবায়া

text: সুরাবায়ার বেশিরভাগ নাগরিক ইসলাম ধর্ম মেনে চলে। অন্যান্য ধর্মের মধ্যে আছেঃ খ্রিস্টান ধর্ম(রোমান ক্যাথলিক ধর্ম এবং প্রটেস্টান্ট ধর্ম), হিন্দু ধর্ম, বৌদ্ধ ধর্ম, কনফুসিয়ান ধর্ম, এবং ইহুদী ধর্ম।


title: সুরাবায়া

text: সুরাবায়ার রোমান ক্যাথলিক ডায়োসিস এই শহরে অবস্থিত। সুরাবায়াতে বড় ছোট মিলিয়ে প্রায় ১৫টি গির্জা রয়েছে। সুরাবায়া প্রাচীন গির্জাগুলির মধ্যে একটি হল ১৮১৫ সালে নির্মিত কেপানজেন্ চার্চ (গেরেজা কাতোলিক্ কেলাহিরান্ সান্তা পেরাওয়ান্ মারিয়া) যা সুরাবায়ার প্রাচীনতম গির্জা এবংইন্দোনেশিয়ার প্রাচীনতম গির্জাগুলির মধ্যে একটি। পলিসি ইস্তিমেওয়া ১৭ রোড-এ অবস্থিত হাতি কুডুস ইয়েসুস হল সুরাবায়ার ক্যাথেড্রাল।


title: সুরাবায়া

text: সুরাবায়ার রোমান ক্যাথলিক ডায়োসিস ১,৫০,০০০ জন সদস্য সংবলিত বৃহত্তম ডায়োসিসের একটি এবং ইন্দোনেশিয়ার দ্রুততম পরিবর্ধনশীল ডায়োসিসের একটি।


title: সুরাবায়া

text: বেথানি ইন্দোনেশিয়ান চার্চঃ ২০০০ সালে চার্চ সেমিনার ইন্টারন্যাশনাল(এস পি জি আই) দ্বিগুণ দীর্ঘায়ীত করার সময় গ্রাহা বেথানি ঙিন্ডেন এটার উদ্বোধন করেন। এই জায়গায় ধর্মসভার ৩৫,০০০ সদস্যের সঙ্কুলান হয়।


title: সুরাবায়া

text: এই শহরে অবস্থিত অর্থোডক্স খ্রিস্টান কেন্দ্র সুরাবায়া ২০০৮ সালের ১৫ই অক্টোবর অর্থোডক্স পাদ্রী ফাদার ইয়োহানেজ ব্যাম্‌বাঙ চাহিও উইকাকসোনো-এর দ্বারা উদ্বোধিত হয়। তাছাড়া এই শহরে দুটি অর্থোডক্স খ্রিস্টান সম্প্রদায় রয়েছে এবং সেজন্য মাঝারি মেয়াদী কিন্ডারগার্ডেন, উচ্চমাধ্যমিক বিদ্যালয় এবং বিশ্ববিদ্যালয় স্থাপনের পরিকল্পনা রয়েছে। ইন্দোনেশিয়ার প্রধান অর্থোডক্স গির্জা, সেন্ট নিকলাস-এর ভিত্তিও সুরাবায়াতে। ডিনোয়ো জেলাতে সেন্ট নিকলাস অর্থোডক্স চার্চ -এর পাশে ১২ই জানুয়ারি একটি নতুন অর্থোডক্স সম্প্রদায় কেন্দ্রের উদ্বোধন করা হয়।


title: সুরাবায়া

text: ইন্দোনেশিয়ার একমাত্র ইহুদী ধর্মস্থান সুরাবায়ায় অবস্থিত ছিল। এই ইহুদী ধর্মস্থানটি অবশ্য প্যালেস্টাইন-ইসরায়েল দ্বন্দ্ব সম্পর্কিত প্রতিবাদ ও দাঙ্গাতে ধ্বংসপ্রাপ্ত হয়। শহরে একটি ইহুদী কবরস্থানও রয়েছে।


title: সুরাবায়া

text: শহরের একটি ফুটবল ক্লাব আছে যা সম্প্রতি ইন্দোনেশিয়ান সুপার লীগ-এ অংশগ্রহণ করেছিল, নাম পরসাবায়া। দুইবার ইন্দোনেশিয়ান প্রিমিয়ার ডিভিশান জয়লাভের কারনে পরসাবায়াকে ইন্দোনেশিয়ার সফলতম ফুটবল ক্লাবগুলির মধ্যে একটি বলে গণ্য করা হয়। এর ভক্তরা বোনেক ("বোন্ডো নেকাত"-এর সংক্ষিপ্ত রূপ)(মোটামুটি অর্থ দাড়ায় "মরতে সাহস কর") নামে নিজেদেরকে উপস্থাপন করতে পছন্দ করে। বোনেক-রা ক্লাবের প্রতি তাদের শক্তিশালী আনুগত্যের জন্য পরিচিত এবং সুরাবায়ার নাগরিকদের বীরত্বের প্রতিনিধি হিসাবে পরিগণিত হয়।


title: সুরাবায়া

text: সুরাবায়ায় গেলোরা বুঙ্ তোমো স্টেডিয়াম নামে একটি সর্বার্থসাধক স্টেডিয়াম আছে যা সাধারণত ফুটবল খেলার জন্য ব্যবহৃত হয় এবং গেলোরা ১০ নভেম্বর স্টেডিয়াম-এর পরিবর্তে এখন পরসাবায়ার নতুন ঠিকানা। ২০১২ সালের ২৩শে জুলাই, এই স্টেডিয়ামে পরসাবায়া ১৯২৭ এবং কুইনস্ পার্ক রেঞ্জার-এর মধ্যে একটি সম্প্রীতি খেলা অনুষ্ঠিত হয়েছিলো।


title: সুরাবায়া

text: সুরাবায়ায় ধর্মীয় এবং প্রযুক্তিগত বিশিষ্টতাসম্পন্ন বেশ কতক মুখ্য বিশ্ববিদ্যালয় এবং প্রতিষ্ঠান রয়েছে। এদের মধ্যে কিছু হলঃ


title: সুরাবায়া

text: সুরাবায়ার ভগিনী শহরগুলি হলঃ:


title: সুরাবায়া

text:
বিষয়শ্রেণীঃইন্দোনেশিয়ার শহর
বিষয়শ্রেণীঃপূর্ব জাভার জনাকীর্ণ স্থান
বিষয়শ্রেণীঃইন্দোনেশিয়ার জনাকীর্ণ সমুদ্রতীরবর্তী স্থান
বিষয়শ্রেণীঃইন্দোনেশিয়ার রেজেন্সি রাজধানী
বিষয়শ্রেণীঃইন্দোনেশিয়ার প্রাদেশিক রাজধানী


title: হাসিবুল হোসেন

text: মোহাম্মদ হাসিবুল হোসেন (জন্ম: ৩ জুন, ১৯৭৭) মৌলভীবাজার জেলার বড়লেখায় জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডারের ভূমিকা পালন করতেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে দক্ষ ছিলেন ‘শান্ত’ ডাকনামে পরিচিত হাসিবুল হোসেন।


title: হাসিবুল হোসেন

text: পিতা সামরিকবাহিনীর কর্মকতা ছিলেন। সে সুবাদে ঢাকার ক্যান্টমেন্টে শৈশবকাল কাটে তার। অবসরপ্রাপ্ত ক্রিকেটারদের সাথে খেলার মাধ্যমে প্রতিযোগিতামূলক ক্রিকেটে সংস্পর্শ ঘটে। মোহামেডান স্পোর্টিং ক্লাবে অনেকগুলো বছর খেলেন। ১৯৯০-এর দশকে বাংলাদেশের ক্রিকেট সমর্থকদের কাছে ফাস্ট বোলিংয়ের জন্য তিনিই একমাত্র ভরসা ছিলেন। বাংলাদেশের ক্রিকেটের আশার আলো হওয়া স্বত্ত্বেও বহুভাবে বোলিংয়ের চেষ্টা করে সফলতা অর্জনে ব্যর্থ হন। বিশেষ করে, বোলিংয়ের শেষ মুহুর্তে তার পা যথাযথভাবে ক্রিজে পড়তো না। তার ফলো-থ্রোতেও ধারাবাহিকতা ছিল না। ফলে, তিনি কেবলমাত্র স্বল্পকালীন সময়ে সফলতা পেয়েছেন। সম্ভাবনাময় ক্রিকেট জীবন পূর্ণাঙ্গতা পায়নি তার।


title: হাসিবুল হোসেন

text: ১৯৯৭ সালে আইসিসি ট্রফির সফল সমাপ্তিতে তিনি সর্বমোট ১১ উইকেট পান। তারপরও তার সফলতম মূহুর্ত আসে কেনিয়ার বিপক্ষে চূড়ান্ত খেলায় লেগ-বাইয়ের মাধ্যমে জয়সূচক রানে। মার্চ, ২০০০ সালে ঢাকায় অনুষ্ঠিত ক্লাব ক্রিকেটের খেলা পাকিস্তানী ব্যাটসম্যান জহুর এলাহী’র সাথে ধাক্কা খেয়ে হাঁটুতে চোট পান। ঘটনাটি স্বাভাবিক হলেও স্টেডিয়ামে আবাহনী ও কলাবাগানের সমর্থকদের মধ্যে ঝগড়ায় পরিণত হয়।


title: হাসিবুল হোসেন

text: ১৯৯৫ সালে শারজায় শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। অভিষেক খেলায় প্রথম ওভারেই রোশন মহানামাকে আউটের মাধ্যমে প্রথম উইকেটের সন্ধান পান ও খ্যাতি অর্জন করেন তিনি। ১৯৯৯ সালে ঢাকায় কেনিয়ার বিপক্ষে ৪/৫৬ লাভ করে নিজস্ব সেরা বোলিং পরিসংখ্যান দাঁড় করান। ২০০০ সালের আইসিসি চ্যাম্পিয়ন্স ট্রফিতে ইংল্যান্ডের বিপক্ষে অবিস্মরণীয় সফলতা দেখান তিনি। কিন্তু, মার্চ, ২০০০ সালে হাঁটুতে আঘাতপ্রাপ্তির ফলে তার বোলিং আর আগের মতো হয়নি।


title: হাসিবুল হোসেন

text: টেস্ট ক্রিকেটে গড়পড়তা সাফল্য পেয়েছেন তিনি। সমগ্র খেলোয়াড়ী জীবনে পাঁচ টেস্টে অংশ নিলেও ইনিংসে কখনো দুইয়ের অধিক উইকেট পাননি। ভারতের বিপক্ষে বাংলাদেশের টেস্ট ক্রিকেটের ইতিহাসের প্রথম টেস্ট খেলায় অংশ নেন। দ্বিতীয় ইনিংসে সদাগোপান রমেশকে বোল্ড করে স্বান্তনাসূচক প্রথম টেস্ট উইকেট পান তিনি। দেশের অন্যতম ফাস্ট বোলার হিসেবে বেশ কয়েক বছর দলের নিয়মিত সদস্য ছিলেন। খেলোয়াড়ী জীবনের শেষদিকে আঘাতপ্রাপ্তি ও বোলিংয়ে ছন্দ হারানোর ফলে তার বোলিংয়ের কার্যকারিতা কমে যায়। ফলে ২০০৩ সালে নিয়মিত সদস্যের মর্যাদা হারান। কিন্তু, ডিসেম্বর, ২০০৪ সালে ঢাকায় অনুষ্ঠিত ওডিআইয়ে ভারতের বিপক্ষে আকস্মিকভাবে অংশগ্রহণের সুযোগ পান। কিন্তু ভারতীয় উদ্বোধনী ব্যাটসম্যান বীরেন্দ্র শেওয়াগের নতুন বলে প্রতি আক্রমণের শিকার হন তিনি। মাত্র ৬ ওভার বোলিং করে ৫৩ রান দিয়ে কোন উইকেট লাভে ব্যর্থ হন তিনি।


title: হাসিবুল হোসেন

text: ১৯৯৯ সালের গ্রীষ্মে যুক্তরাজ্যে অনুষ্ঠিত ক্রিকেট বিশ্বকাপে অংশ নেন। এডিনবরায় স্কটল্যান্ডের বিপক্ষে ২/২৬ পান ও বিশ্বকাপে দলের প্রথম জয়ে সবিশেষ ভূমিকা রাখেন। সমগ্র প্রতিযোগিতায় চার খেলায় অংশ নিয়ে তিনি তিন উইকেট শিকার করেছিলেন।


title: হাসিবুল হোসেন

text: প্রথম-শ্রেণীর ক্রিকেট ও ক্লাব ক্রিকেটে খেলা শেষে অবসর নেয়ার পর ব্যবসায়ের দিকে ঝুঁকে পড়েন হাসিবুল। সাবেক টেস্ট ক্রিকেটার রঞ্জন দাসের পরিচালনায় কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে মেহরাব হোসেনও কোচের দায়িত্ব পালন করছেন।


title: লার্ভা (পতঙ্গ)

text: লার্ভা বা শূককীট বা শুঁয়াপোকা হল সকল হলোমেটাবোলাস পতঙ্গের অপূর্ণাঙ্গ একটি দশা যেটি ডিম, পিউপা ও পূর্ণাঙ্গ দশা থেকে আলাদা এবং যাদের দেহ সাধারণত নরম হয়, এছাড়া উপাঙ্গগুলো হয় হ্রাসপ্রাপ্ত। তথাপি, জলজ হেমিমেটাবোলাস পতঙ্গের (অডোনাটা, এফেমেরোপ্টেরা, ও প্লাকোপ্টেরা) শেষদিকের ইনস্টারের বাহ্যিক ডানার প্যাড সংবলিত অপূর্ণাঙ্গ সদস্যদের ভুল করে লার্ভা ডাকা হয়। সত্যিকারের লার্ভা দেখতে পূর্ণাঙ্গ দশার পতঙ্গের চেয়ে সম্পূর্ণ ভিন্ন। লার্ভাদের খাবার এবং জীবনাচরণ পূর্ণাঙ্গ পতঙ্গের চাইতে সম্পূর্ণ ভিন্ন। লার্ভা দশাতেই এর কাঠামোতে কিছু মূখ্য পরিবর্তন (মোচন) ঘটে যেগুলোকে লার্ভাল হেটেরোমরফোসিস বা হাইপারমেটামরফোসিস বলা হয়। আধুনিক পতঙ্গের তুলনায় আদিম পতঙ্গে লার্ভার ইনস্টারের সংখ্যার পরিমাণ বেশি।


title: লার্ভা (পতঙ্গ)

text: নানান ধরণের পতঙ্গের লার্ভাকে জাতিজনিক উপায়ে আলাদা না করে কয়েকটি কার্যিক প্রকরণে ভাগ করা যায়। অনেক সময় দেখা যায়, সম্পূর্ণ আলাদা বর্গের পতঙ্গ একই ধরণের লার্ভা উৎপন্ন করেছে। লার্ভার তিনটি খুব সাধারণ প্রকারভেদ হলঃ পলিপড, অলিগোপড এবং অ্যাপড।


title: লার্ভা (পতঙ্গ)

text: পলিপড লার্ভার উদাহরণ হল লেপিডোপ্টেরার শুঁয়াপোকারা। এদের দেহ বেলনাকৃতির যার বক্ষীয় পাগুলো ও উদরীয় প্রোলেগ বা ছদ্ম পাগুলো খাটো হয়ে থাকে। সিমফিটান হাইমেনোপ্টেরা এবং অধিকাংশ মেকোপ্টেরাতেও পলিপড লার্ভা রয়েছে। পলিপড লার্ভাগুলো কিছুটা নিষ্ক্রিয় এবং মূলত শাকাশী।


title: লার্ভা (পতঙ্গ)

text: এসব লার্ভার উদরীয় প্রোলেগ নেই, কিন্তু কর্মক্ষম বক্ষীয় পা রয়েছে। এদের মুখোপাঙ্গ অনেক সময় প্রোগনেথাস হয়ে থাকে। অলিগোপড লার্ভাদের অনেকেই সক্রিয়া শিকারী, যদিও অন্যরা হয় আলসে প্রকৃতির মাটিতে বসবাসকারি ডেট্রিভোর বা ময়লাভোজী, অথবা শাকাশী। লেপিডোপ্টেরা, মেকোপ্টেরা, ডিপ্টেরা, সাইফোনাপ্টেরা ও স্ট্রেপসিনোপ্টেরা ছাড়া আর সব বর্গের কিছু না কিছু সদস্যে এই ধরণের লার্ভা দেখা যায়।


title: লার্ভা (পতঙ্গ)

text: এসব লার্ভার সত্যিকার কোন পা নেই। দেখতে এরা মূলত কৃমি ও কীড়ার মতো যারা মাটি, কাঁদা, গোবর, পঁচা উদ্ভিদ বা প্রাণীতে, অথবা অন্য জীবের শরীরে পরজীবী হিসেবে বসবাস করে। সাইফোনাপ্টেরা, হাইমেনোপ্টেরা, নেমাটোসেরান ডিপ্টেরা, ও নানান গুবরেপোকাতে এ ধরণের লার্ভা দেখা যায় যাদের সুগঠিত মস্তক রয়েছে। অন্যদিকে উচ্চ পর্যায়ের ডিপ্টেরার কীড়াতে মস্তক সুগঠিত নয়। অনেক প্রজাতির পতঙ্গের অ্যাপড লার্ভার বাহ্যিক গঠন এতোই হ্রাসকৃত যে এদেরকে সনাক্ত করা বিশেষজ্ঞ কীটতত্ত্ববিদের জন্যেও কঠিন হয়ে পড়ে।


title: লার্ভা (পতঙ্গ)

text: এছাড়াও, মস্তকের আবরণে স্ক্লেরোটিনের পরিমাণের উপর নির্ভর করে লার্ভাকে তিনটি ভাগে ভাগ করা যায়ঃ ইউসেফালাস (পূর্ণ স্ক্লেরোটিনময়), হেমিসেফালাস (অর্ধপূর্ণ), এবং অ্যাসেফালাস (ঠুলিবিহীন)।


title: লার্ভা (পতঙ্গ)

text: আকার, আকৃতি ও বর্ণে লার্ভা বিভিন্ন ধরণের হয়। বর্ণময় লার্ভারা মূলত খোলামেলা আবাসে থাকে যেখানে এসব বর্ণ তাঁদেরকে লুকিয়ে থাকতে সাহায্য করে। উজ্জ্বল বর্ণ অনেক সময় তাঁদের শিকারীকে বিষাক্ততা সম্পর্কে সাবধান করে দেয়। অন্যদিকে, যেসব লার্ভা গুপ্ত স্থানে বসবাস করে তারা প্রায় সবসময় সাদা, ধূসর, কালো বা বাদামী বর্ণের মিশেলে হয়ে থাকে।


title: সাফওয়ান ইবনে উমাইয়া

text: সাফওয়ান ইবনে উমাইয়া () (মৃত্যুঃ ৬৬১ খ্রিস্টাব্দ), যিনি তাঁর কুনিয়া আবু ওয়াহাব দ্বারাও পরিচিত, তিনি হলেন ইসলামিক নবী মুহাম্মাদ (সাঃ) এর একজন সাহাবা।


title: সাফওয়ান ইবনে উমাইয়া

text: তিনি মক্কার কুরাইশ বংশের বনু জুমাহ গোত্রের সদস্য ছিলেন। তাঁর বাবা ছিলেন উমাইয়া ইবনে খালাফ, যিনি ছিলেন কুরাইশ বংশের একজন বয়োজ্যেষ্ঠ নেতা; এবং তাঁর মাতার নাম ছিল কারিমা বিনতে মামর ইবনে হাবিব। আলী নামে তাঁর একজন চাচাতো ভাই এবং জাবালা ইবনে হাম্বল নামে তাঁর এক খালাতো ভাই ছিল।


title: সাফওয়ান ইবনে উমাইয়া

text: সাফ্বান কমপক্ষে চারবার বিবাহ করেছিলেন।


title: সাফওয়ান ইবনে উমাইয়া

text: সে একবার মুহাম্মাদকে ৫০০০০ দিহরাম ঋণ দিয়েছিল।


title: সাফওয়ান ইবনে উমাইয়া

text: সাফওয়ানের পিতা, উমাইয়া ইবনে খালাফ, মক্কায় মুহাম্মাদের বিরোধিতা করতেন। মুহাম্মাদকে গুপ্তহত্যার পরিকল্পনায় তিনি জড়িত ছিলেন, যে ঘটনার পর মুহাম্মাদ মদিনায় গোপনে হিজরত করেন। বদরের যুদ্ধের পর তিনি নিজেও মুহাম্মাদের বিরোধিতা শুরু করেন।


title: সাফওয়ান ইবনে উমাইয়া

text: সাফয়ান বদরের যুদ্ধে অংশগ্রহণ করেন নি (মার্চ ৬২৪)। কুরাইশ বাহিনীর ছত্রভঙ্গ হবার সংবাদ যখন প্রথম মক্কায় এসে পৌঁছল, সাফয়ান বললেন যে তিনি নবীর কথা মাথায় রাখেন নি। কিন্তু যখন নবী মুহাম্মাদকে যখন প্রশ্ন করা হল, "সাফয়ান ইবনে উমাইয়ার কি অবস্থা?" তিনি উত্তর দিলেন: "ওইতো সে ওখানে, হিজরে বসে আছে, এবং আমি তাঁর বাবা এবং ভাইকে নিহত হতে দেখেছি!"


title: সাফওয়ান ইবনে উমাইয়া

text: এ ঘটনার প্রতিক্রিয়ায়, সাফওয়ান তাঁর আত্মীয় উমাইর ইবনে ওয়াহাবকে সাথে নিয়ে মুহাম্মাদকে হত্যা করার চক্রান্ত করলেন। উমাইর তাঁর ধারালো বিষমাখা তরবারি নিয়ে মদিনায় গেলে সাফয়ান উমাইরের সকল দেনা পরিশোধ করে দিলেন এবং তাঁর পরিবারের দেখভাল করতে লাগলেন। সাফয়ান কুরাইশদের কথা দিলেন যে তারা খুব শিগ্রই মদিনা থেকে খুশির খবর শুনতে পাবে। কিন্তু তাঁর পরিকল্পনা বিফল হল, কারণ মসজিদের দুয়ারে, মুসলিমগণ উমাইরকে চিনে ফেলল এবং তাকে মুহাম্মাদের কাছে নিয়ে আসলো, যিনি ইতোমধ্যেই এই পরিকল্পনার আদ্যোপান্ত জেনে গিয়েছিলেন। উমাইর ইসলাম গ্রহণ করেন এবং ইসলাম প্রচার করার উদ্দেশ্যে এবং মক্কাবাসীর ধর্মে ঝামেলা সৃষ্টি করতে মক্কায় যান। সাফওয়ান শপথ করেন যে, তিনি আর কখনোই উমাইরের সাথে কথা বলবেন না। উমাইর তাঁর ইসলাম প্রচারের বিরোধীদের সাথে কঠোর ও উগ্র আচরণ করতেন যেন তাঁর নিজের মাধ্যমে অনেকে ইসলাম ধর্ম গ্রহণ করে।


title: সাফওয়ান ইবনে উমাইয়া

text: নভেম্বর বা মতান্তরে ডিসেম্বরে, সাফওয়ান এবং আবু সুফিয়ান ১০০০০০ দিহরাম সমমূল্যের রুপার ফুলদানী বহনকারী একটি বনিক-কাফেলা নিয়ে ইরাক অভিমুখে যাত্রা করেন। যায়েদ ইবনে হারিসা উক্ত কাফেলায় আক্রমণ করেন এবং সকল রৌপ্য আত্মসাৎ করে নেন, কিন্তু সে যাত্রায় কুরাইশগণ পালিয়ে যেতে সক্ষম হন।


title: সাফওয়ান ইবনে উমাইয়া

text: এরপর সাফওয়ান আবদুল্লাহ ইবনে আবি রাবিয়া এবং ইক্রিমাহ ইবনে আবি জাহালের সাথে সলাপরামর্শ করলেন। তারা তাদের সঙ্গে চলাফেরা শুরু করলেন যাদের পিতা, পুত্র এবং ভাই বদর যুদ্ধে নিহত হয়েছে, এবং তারা আবু সুফিয়ানসহ অন্যান্য কাফেলাবাহী বনিকদের সাথে আলোচনা করলেন, এবং বললেন,"'হে কুরাইশের লোকেরা, মুহাম্মাদ তোমাদের সাথে বেঠিক আচরণ করেছে এবং তোমাদের শ্রেষ্ঠ পুরুষদের হত্যা করেছে, তাই তাদের সাথে লড়াই করার জন্য এই অর্থ দিয়ে আমাদের সাহায্য কর, জেনো আমরা যাদেরকে হারিয়েছি তাদের জন্য প্রতিশোধ আদায়ের আশা করতে পারি।'"Ibn Ishaq/Guillaume p. 370. সাফওয়ান বনু কিনানা গোত্রকে কুরাইশদের সাথে মিছিলে অংশ নিতে আহবান করার জন্য কবি আবু আযযাকে ভাড়া করলেন। ৬২৫ সালে উক্ত ঘটনায় কুরাইশগণ মুহাম্মাদের বিপক্ষে লড়াই করার জন্য পরস্পর একত্রিত হলেন যা সে সময়ে উহুদের যুদ্ধের জন্ম দেয়।


title: সাফওয়ান ইবনে উমাইয়া

text: বহু কুরাইশ সেনাপ্রধান সেনাবাহিনীকে আমোদিত করার জন্য মহিলাদেরকে নিয়ে আসলেন: সাফওয়ান তাঁর থাকাফি স্ত্রী বারযা বিনতে মাসুদকে আনলেন। যুদ্ধ চলাকালীন সময়ে তিনি আবু বকরের শ্বশুর আহত খারিজা ইবনে জায়িদকে হত্যা করেন এবং তাঁরদেহ ক্ষতবিক্ষত করেন কাড়ন বদরের যুদ্ধে তিনি সাফওয়ানের পিতাকে আক্রমণ করেছিলেন। তিনি আওস ইবনে আরকাম এবং ইবনে কাওয়ালকেও হত্যা করলেন। যুদ্ধের পর, সাফওয়ান কুরাইশদেরেকে বুঝিয়ে মদিনা আক্রমণ থেকে বিরত করলেন; তিনি বললেন যে এখন তারা সকলেই কোনকিছু অর্জন করার পক্ষে অত্যন্ত ক্লান্ত,আর এর পেছনে কোন যুক্তিও নেই , কারণ তারা ইতোমধ্যেই যুদ্ধ জিতে গেছে।


title: সাফওয়ান ইবনে উমাইয়া

text: ৬২৫ সালের আগস্ট মাসে আদল এবং আল-কারার লোকজন তিনজন মুসলিমকে মক্কায় নিয়ে আসে যাদেরকে তারা বন্দী করেছিল। সাফওয়ান তাদের মধ্যে একজন, যায়েদ ইবনে আল-দাসিন্নাকে নিয়ে আসেন, যেন তিনি একে হত্যা করে বদর যুদ্ধে তাঁর পিতাকে হত্যার প্রতিশোধ নিতে পারেন। তিনি একে অভয়ারণ্যের বাইরে হত্যা করার জন্য তানিমে প্রেরণ করলেন। আবু সুফিয়ান তাকে প্রশ্ন করলেন, "তুমি কি চাওনা, যায়েদ, তোমার স্থানে এর বদলে মুহাম্মাদকে হত্যা করা হতো এবং তুমি তোমার ঘরে তোমার পরিবারের সাথে অবস্থান করতে?" যায়েদ উত্তরে বললেন, "আমি এতটুকুও চাইনা যে মুহাম্মাদের শরীরে একটা কাঁটাও ফুটুক, এমনকি যদি তা আমাকে আমার বাড়িতে আমার পরিবারের কাছে নিয়ে যায় তবুও!" সাফওয়ানের ক্রীতদাস নিস্তাস যায়েদকে হত্যা করলে আবু সুফিয়ান মন্তব্য করেন, "আমি এতটা পরিপূর্ণভাবে কাওকে ভালোবাসতে দেখিনি যতটা মুহাম্মাদের অনুসারীরা মুহাম্মাদকে ভালোবাসে।"


title: সাফওয়ান ইবনে উমাইয়া

text: সাফওয়ান খন্দকের যুদ্ধে আবু সুফিয়ানকে পরিকল্পনা প্রণয়ন এবং আর্থিক সহযোগিতার মাধ্যমে সক্রিয়ভাবে সমর্থন করেছিলেন।


title: সাফওয়ান ইবনে উমাইয়া

text: ৬২৭ খ্রিস্থাব্দের মাঝামাঝি সাফওয়ানের অনেক দামী অর্থমূল্যের বিপুল পরিমাণ রুপা বহনকারী একটি বনিক কাফেলা সিরিয়া থেকে ফেরত আসছিল। উক্ত কাফেলাটিকে জায়েদ ইবনে হারিসা ১৭০ জন সওয়ারীকে সাথে নিয়ে আল-আস নামক স্থানে আটক করেন এবং সকল রুপা লুট করে বহনকারী লোকদেরকে বন্দী করেন।


title: সাফওয়ান ইবনে উমাইয়া

text: ৬২৮ খ্রিস্টাব্দের মার্চ মাসে কুরাইশরা যখন জানতে পারল যে, ১৬০০ জন মুসলিম মক্কার দিকে অগ্রসর হচ্ছে, তখন সাফওয়ান ছিলেন সেই তিনজন নেতাদের মধ্যে একজন যারা এই পরিস্থিতিকে সামাল দিয়েছিলেন। তিনি ২০০ ঘোড়ায় সওয়ার সৈন্যসহ ইক্রিমা ইবনে আবি জেহেলকে প্রতিবেশী গোত্রগুলোর কাছ থেকে সাহায্য আদায়ের জন্য পাঠালেন। যখন তাঁদের মিত্রবাহিনী মক্কায় পৌঁছুল, সাফওয়ানের ঘর ছিল সেই চারটি বাড়ির মধ্যে একটি যেখান থেকে তাঁদের খাবারের ব্যাবস্থা করা হতো। এবং যখন উসমান মক্কায় প্রবেশ করলেন, তখন তাকে অভিবাদন জানানো দলের মধ্যে সাফওয়ানও উপস্থিত ছিলেন। এই ঘটনাই পরবর্তীতে হুদাইবিয়ার সন্ধির দিকে পরিচালিত করে।


title: সাফওয়ান ইবনে উমাইয়া

text: তার অল্প কিছুদিন পরেই, মুহাম্মাদ মুসলিমদেরকে নির্দেশ দিলেন যে তারা যেন সেই সকল স্ত্রীকে তালাক দেয় যারা এখনো মুশরিক অর্থাৎ মূর্তিপূজারী হয়ে আছে। উক্ত নির্দেশে ওমর তার এক স্ত্রী উম্মে কুলসুম বিনতে যারওয়ালকে তালাক দিলেন। উক্ত মহিলা মক্কায় ফিরে গেলে সাফওয়ান তাকে বিয়ে করেন।


title: সাফওয়ান ইবনে উমাইয়া

text: এর পরপরই, মুহাম্মাদ খায়বার অবরোধ করেন। উক্ত যুদ্ধে কারা জিতবে তার উপরে কুরাইশের বয়োজ্যেষ্ঠগণ বাজি ধরলেন: সাফওয়ান এই বলে পাঁচটি উট বাজি ধরলেন যে মুহাম্মাদ হারবে, এবং তার বাজিতে আবু সুফিয়ানের সংশয় দেখে ক্ষেপে গেলেন। এরপর খালিদ ইবনে ওয়ালিদ ইসলাম গ্রহণ করলেন এবং সাফওয়ানকে মদিনার পথে তার সঙ্গ দিতে অনুরোধ করলেন এই কারণে যে, "আমরাই মূল আবর্জনা। মুহাম্মাদ আরব এবং অনারবদের উপর বিজয়ী।" সাফওয়ান প্রবল আপত্তির সঙ্গে উক্ত প্রস্তাব প্রত্যাখ্যান করলেন এবংবললেন, "এমনকি আমি যদি কুরাইশ বংশের শেষ জীবিত ব্যক্তিও হতাম, তবুও আমি তাকে অনুসরণ করতাম না!" চুক্তির শর্ত অনুযায়ী, ৬২৯ সালের মার্চ মাসে মুহাম্মাদ উমরাহ করতে মক্কায় পৌঁছুলেন। যখন বিলাল কাবাঘরে নামাজের জন্য আযান দিচ্ছিলেন, তখন সাফওয়ান উচ্চস্বরে বলে উঠলেন, "ঈশ্বরের প্রশংসা, কারণ তিনি আমার বাবাকে এসব দেখার আগেই মৃত্যু দিয়েছেন!"


title: সাফওয়ান ইবনে উমাইয়া

text:
ফারওয়া ইবনে হুবায়রা আল-কুরায়শি এবং নওফাল ইবনে মুয়াবিয়া আল-দিলি নামক বেদুঈন সর্দারগণ তাঁদের মক্কা সফরের সময় সাফওয়ান এবং অন্যান্য কুরাইশ বয়োজ্যেষ্ঠদের সাথে দেখা করলেন। তারা কুরাইশদের পরামর্শ দিলেন যে, কুরাইশগণ চাইলে বেদুঈনদের সাথে নিয়ে মক্কাতেই মুহাম্মাদকে আক্রমণ করতে পারে। তারা মক্কায় মুহাম্মাদের মিত্র বনু খুঁজা'আ গোত্রকে প্রথমে আক্রমণ করার জন্য প্রস্তাব জানালো। কিন্তু সাফওয়ান এবং আরও অনেকে বললেন যে তারা চুক্তি ভঙ্গ করার দুঃসাহস দেখাবেন না, তাই তারা উক্ত প্রস্তাব প্রত্যাখ্যান করলেন।
৬২৯ সালে বনু বকর গোত্রের দিল নামক উপগোত্র খুজাআ গোত্রের উপর প্রতিশোধ নেয়। সাফওয়ান এবং তার গোলামেরা অস্ত্রশস্ত্র দিয়ে তাঁদেরকে সাহায্য করেছিলেন। যেহেতু বনু বকর ছিল কুরাইশের মিত্র এবং বনু খুজাআ ছিল মদিনার মুসলিমদের মিত্র, তাই এই ঘটনায় হুদায়বিয়ার চুক্তি ভঙ্গ হয়, যা ছিল মক্কা বিজয়ের একটি অন্যতম প্রভাবক।


title: সাফওয়ান ইবনে উমাইয়া

text: ৬৩০ খ্রিস্টাব্দের জানুয়ারি মাসে যখন মুসলিম সেনাবাহিনী মক্কা অবরোধ করে, তখন সাফওয়ান চূড়ান্তভাবে মুহাম্মাদকে প্রতিরোধ করার জন্য আল-খান্দামায় ইক্রিমা ইবনে আবি জেহেলের সাথে যোগ দেন। সেখানে তারা খালিদ বিন ওয়ালিদের মুখোমুখি হন, যিনি তাদের সবাইকে ছত্রভঙ্গ করে দেন।


title: সাফওয়ান ইবনে উমাইয়া

text: সাফওয়ানের স্ত্রী ফাখিতা ইসলাম গ্রহণ করেন, কিন্তু সাফওয়ান ইয়েমেন সমুদ্র যাত্রা করার উদ্দেশ্যে জেদ্দায় পালিয়ে যান। তাঁর জাহাজ ছেড়ে দেয়ার পূর্বে, উমাইর ইবনে ওয়াহাব তাকে যেতে বাধা দেন, তিনি সাফওয়ানকে মুহাম্মাদের পাগড়ি দেখান এবং বলেন, "সাফওয়ান, নিজেকে ধ্বংস করো না! আমি তোমার নিরাপত্তার নিশ্চয়তা হিসেবে আল্লাহর রাসূলের কাছ থেকে একটি প্রমাণ নিয়ে এসেছি।" প্রথমেই সাফওয়ান তাকে চলে যেতে বলেন, কিন্তু তবুও উমাইর হাল ছাড়লেন না, বললেন, "তোমার চাচাতো ভাই পুরুষদের মাঝে সবচেয়ে চমৎকার, ন্যায়পরায়ণ এবং ক্ষমাশীল। তাঁর শক্তি তোমারই শক্তি, তাঁর সম্মান তো তোমারই সম্মান, এবং তাঁর অধিপত্য তো তোমারই অধিপত্য।" সাফওয়ান উত্তরে বললেন যে তিনি ভয় করেন মুহাম্মাদ তাকে মেরে ফেলবেন, কিন্তু উমাইর পুনরায় উত্তর দিলেন যে মুহাম্মাদ তাকে মেরে ফেলার চিন্তাও করবেন না কারণ তিনি অত্যন্ত উদার এবং ক্ষমাশীল, এবং অবশেষে সাফওয়ান উমাইরের সাথে মক্কায় ফিরে যেতে সম্মত হলেন। মুহাম্মাদ নিশ্চিত করলেন যে তিনি সত্যিই সাফওয়ানের প্রতি নিরাপদ আচরণ মঞ্জুর করেছেন। সাফওয়ান তাঁর সিদ্ধান্ত বিবেচনা করার জন্য দুই মাসের সময় চাইলে মুহাম্মাদ তাকে চার মাসের সময় দিলেন এবং মক্কার সকল মূর্তিপূজারীকেও তিনি একই পরিমাণ সময়ের প্রতিশ্রুতি দিয়েছিলেন।


title: সাফওয়ান ইবনে উমাইয়া

text: কয়েক সপ্তাহ পর, সাফওয়ান মুহাম্মাদের কাছ থেকে তাঁর অস্ত্র ও বর্ম ধার চেয়ে একটি বার্তা পেলেন, যেন তারা আগামীকালের যুদ্ধে অংশ নিতে পারেন। সাফওয়ান জিজ্ঞাসা করলেন যে মুহাম্মাদ কি অস্ত্র হস্তান্তরের জন্য তাঁর উপর চাপ প্রয়োগ করছেন কিনা; কিন্তু মুহাম্মাদ উতরে বললেন যে এটি শুধুমাত্র একটি বন্ধুসুলভ আবেদন মাত্র এবং তাঁর সরঞ্জাম আবার পুনরায় ফেরত দেয়া হবে। সাফয়ান জানালেন যে এতে তাঁর কোন আপত্তি নেই। তিনি হুনাইনের যুদ্ধে হাওজাইনে মুহাম্মাদের আক্রমণের জন্য একশত বর্মবাহী গাড়ি এবং অন্যান্য অস্ত্র পরিবহনের ব্যবস্থা করলেন। হুনাইনের যুদ্ধে সাফওয়ান মুহাম্মাদের জন্য যুদ্ধ করেন, যেখানে তিনি তাঁর ভাইকে বলেছিলেন, "হাওজাইনের কোন শাসকের চেয়ে কুরাইশের কোন শাসকের দ্বারা শাসিত হওয়া আমার জন্য ঢের ভাল।" তাইফ অবরোধেও তিনি অংশ নেন।


title: সাফওয়ান ইবনে উমাইয়া

text: তাঁর অল্পদিন পরেই সাফয়ান স্বল্পসংখ্যক মর্যাদাপ্রাপ্ত লোকের অন্তর্ভুক্ত হন যাদেরকে মুহাম্মাদ শান্ত করেতে ও মন জয় করতে উপহার দিয়েছিলেন। এর মধ্যে সাফওয়ান একশত উট লাভ করেছিলেন। সাফওয়ান ইসলাম ধর্ম গ্রহণের পর, মুহাম্মাদ তাঁর কাছে তাঁর স্ত্রী ফাখিতাকে ফিরিয়ে দেন।


title: সাফওয়ান ইবনে উমাইয়া

text: বলা হয়ে থাকে যে, সাফওয়ান সর্বদাই একজন অনুগত মুসলিম ছিলেন এবং তিনি মুহাম্মাদের অনেকগুলো হাদিস বর্ণনা করেন। উদাহরণস্বরূপ মুহাম্মাদ ইবনে আল-ফাদি ইবনে আল-আব্বাসের পরিবার কর্তৃক আয়োজিত নিমন্ত্রণের একটি ঘটনা রয়েছে। যখন খাবার পরিবেশন করা হল, তিনি বললেন, "তোমরা সম্মুখ দাঁতের মাধ্যমে মাংস খাও, এর কারণ হল, আমি নবীজিকে বলতে শুনেছি, 'তোমরা সমনের দাঁতের সাহায্যে মাংস খাও, কারণ এটি অধিক মুখরোচক, অধিক স্বাস্থ্যকর এবং অধিক উপভোগ্য।'"


title: সাফওয়ান ইবনে উমাইয়া

text: অধিকন্তু, তিনি কখনোই কোন মুসলিম সেনা অভিযানে অংশ নেন নি। এবং কখনো মদিনাতেও যান নি, বরং ৬৬১ সালে তাঁর মৃত্যুর পূর্ব পর্যন্ত মক্কাতেই বসবাস করেন।


title: রোমুলাস হুইটাকের

text: রোমুলাস আর্ল হুইটাকের (জন্ম ২৩ মে, ১৯৪৩) হচ্ছেন একজন সরীসৃপবিদ, বন্যপ্রাণ সংরক্ষণবাদী এবং মাদ্রাজ সর্প উদ্যান, আন্দামান ও নিকোবর পরিবেশ ট্রাস্ট (ANET), এবং মাদ্রাজ কুমির ব্যাংক ট্রাস্টের প্রতিষ্ঠাতা। হুইটাকের সারা ভারতে অতিবৃষ্টি অরণ্য গবেষণা স্টেশনগুলোর একটি জালসংযোগ তৈরিতে তাঁর প্রচেষ্টার জন্য ২০০৮ সালের "উদ্যোগের জন্য রোলেক্স পুরস্কার" পান। ২০০৫ সালে তিনি প্রকৃতি সংরক্ষণে তাঁর বিশিষ্ট নেতৃত্বের জন্য হুইটলে পুরস্কার জয় করেন। তিনি কর্ণাটকে অগুম্বে বৃষ্টিবন গবেষণা স্টেশনের তহবিলের জন্য, সেখানে রাজ গোখরো ও তাদের আবাসস্থল সংক্রান্ত গবেষণার উদ্দেশ্যে, এই পুরস্কারটিকে ব্যবহার করেন।


title: রোমুলাস হুইটাকের

text: হুইটাকের চেন্নাই সর্প উদ্যানের প্রতিষ্ঠাতা পরিচালক ছিলেন। উদ্যানটি ইরুলা নৃগোষ্ঠীর আদিবাসীদের পুনর্বাসনের জন্য পরিচিত ছিলো এবং ইরুলারা সাপ ধরায় দক্ষ ছিলো। আদিবাসিরা সাপের বাণিজ্য নিষিদ্ধ হলে কর্মহীন হয়ে পড়ে। হুইটাকের বিষরোধী ঔষধ তৈরিতে সাপ থেকে বিষ সংগ্রহ করার কাজে ইরুলা জনগোষ্ঠীকে যুক্ত করে তাদেরকে সহায়তা করেন। তিনি 'সরীসৃপের জন্য মাদ্রাজ কুমির ব্যাংক ট্রাস্ট কেন্দ্র'-এর প্রতিষ্ঠাতা-পরিচালক, এবং কুমির প্রজনন ও সংরক্ষণ কার্যক্রমে কার্যকরভাবে জড়িত।


title: রোমুলাস হুইটাকের

text: হুইটাকের সাম্প্রতিককালে ঘড়িয়াল রক্ষার চেষ্টায় সমন্বয়কের দায়িত্ব পালন করছেন। ঘড়িয়াল হচ্ছে কুমির বর্গের একটি মহাবিপন্ন প্রজাতি যারা বিলুপ্তির কিনারায় রয়েছে এবং ভারতের পানিতে ২৫০টির নিচে টিকে আছে।


title: আলী মসজিদ

text: আলী মসজিদ হল জম্মু ও কাশ্মীর রাজ্যর শ্রীনগর শহরের মধ্যে অবস্থিত একটি মসজিদ। এটি ১৪৭১ খ্রীষ্টাব্দে নির্মাণ করা হয়। এটি জামিয়া মসজিদ এর পরে কাশ্মীর উপত্যকায় মধ্যে অবস্থিত দ্বিতীয় বৃহত্তম মসজিদ হিসেবে পরিচিত। খ্যাতির অবস্থানে থাকা উভয় মসজিদগুলিই শ্রীনগরে অবস্থিত।


title: নিতিন ড্যানিয়েল মূখী

text: নিতিন ড্যানিয়েল মূখী ১৯৮২ সালে জন্ম গ্রহণ করেন।তিনি সাউথওয়েলস থেকে অস্ট্রেলিয়ান লেবার দলের একজন সংসদ সদস্য নির্বাচিত হন ২০১৫ সালের ৬ মে।


title: নিতিন ড্যানিয়েল মূখী

text: নিতিন পশ্চিম সিডনীর ব্লাকটাউনে জন্ম গ্রহণ করেন। তিনি প্রথম অস্ট্রেলিয়ান হিসেবে শ্রীমদ্ভগবদগীতা ছুঁয়ে শপথ গ্রহণ করেন।


title: মেহরাব হোসেন

text: মেহরাব হোসেন (জন্ম: ২২ সেপ্টেম্বর, ১৯৭৮) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও, বাংলাদেশ দলের পক্ষে একদিনের আন্তর্জাতিকে প্রথম সেঞ্চুরি করার কৃতিত্বের অধিকারী তিনি। দলে তিনি মূলতঃ ব্যাটসম্যান হিসেবে দায়িত্ব পালন করেন। ‘অপি’ ডাকনামে পরিচিত মেহরাব ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন। ঘরোয়া ক্রিকেটে ঢাকা বিভাগের প্রতিনিধিত্ব করছেন।


title: মেহরাব হোসেন

text: ২০ ফেব্রুয়ারি, ১৯৯৮ তারিখে দূর্ভাগ্যজনক পরিস্থিতির সাথে নিজেকে জড়িয়ে ফেলেন। ঘরোয়া ক্রিকেটে মোহামেডান স্পোর্টিং ক্লাবের পক্ষে ব্যাটিংয়ের সময় সাইফুল্লাহ জেমের করা শর্ট বল মারার চেষ্টা করেন। কাছাকাছি ফিল্ডিংয়ে থাকা দিল্লির প্রথিতযশা উদ্বোধনী ব্যাটসম্যান ও আবাহনী ক্রীড়া চক্রের ক্রিকেটার রমন লাম্বা’র হেলমেটবিহীন মাথায় তার আঘাত করা বল স্পর্শ করে। এ ঘটনার তিনদিন পর লাম্বা’র করুণ মৃত্যু ঘটে। এতে তিনি মানসিকভাবে দূর্বল হয়ে পড়েন ও কিছুকাল খেলা থেকে নিজেকে বিরত রাখেন।


title: মেহরাব হোসেন

text: ১৯৯৮ থেকে ২০০৩ সাল পর্যন্ত বাংলাদেশ দলের পক্ষে আন্তর্জাতিক ক্রিকেট খেলেছেন। তন্মধ্যে, ক্রিকেট বিশ্বকাপের পূর্বে ১৯৯৯ সালে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় প্রতিযোগিতায় জিম্বাবুয়ের বিপক্ষে মনোমুগ্ধকর ১০১ রান তোলেন। এরফলে বাংলাদেশের ক্রিকেটের ইতিহাসে প্রথম ক্রিকেটার হিসেবে একদিনের আন্তর্জাতিকে সেঞ্চুরি করার গৌরব অর্জন করেন। স্মর্তব্য যে, নয় বছর পূর্বে তার চাচা আজহার হোসেন বাংলাদেশের পক্ষে প্রথম ব্যাটসম্যান হিসেবে প্রথম অর্ধ-শতরান করেছিলেন।


title: মেহরাব হোসেন

text: ২০০০ সালে ভারতের বিপক্ষে বাংলাদেশ অভিষেক টেস্টে উদ্বোধনী ব্যাটসম্যান হিসেবে মাঠে নামেন। খেলায় তিনি উভয় ইনিংসে যথাক্রমে ৪ ও ২ রান তোলেন। দূর্বল অংশগ্রহণ স্বত্ত্বেও প্রথম ইনিংসে ব্যাটিং করে বাংলাদেশের পক্ষে প্রথম রান তুলে স্মরণীয় হয়ে আছেন। কিন্তু, মেহরাব পিছনে ও সামনের পা সামলিয়ে নিয়ে খেলায় অবস্থান করেন যা তাকে পূর্ণাঙ্গ ব্যাটসম্যান হিসেবে বাঁধা দিয়েছে। এছাড়াও তিনি স্পিনারদের বিপক্ষে খেলতে স্বাচ্ছন্দ্যবোধ করতেন না। সমগ্র খেলোয়াড়ী জীবনে তিনি দু’টি অর্ধ-শতরান করেছেন। এছাড়াও, ১৯৯৯ সালের ক্রিকেট বিশ্বকাপে অস্ট্রেলিয়ার বিপক্ষে চমৎকার ৪২ রান তুলেছেন। কিন্তু টেস্ট ক্রিকেটে তিনি তেমন সাফল্য পাননি। কেবলমাত্র ২০০১ সালে হারারেতে জিম্বাবুয়ের বিপক্ষে ৭১ রান তুলেছিলেন। সে তুলনায় প্রথম-শ্রেণীর ক্রিকেটে বেশ সফলকাম হয়েছেন। ২০০৩ সালের শুরুতে তিনি তার সর্বশেষ খেলায় অংশ নেন।


title: মেহরাব হোসেন

text: ২০০৩ সালে ঘরোয়া ক্রিকেটে এক বছরের জন্য তার অংশগ্রহণের উপর বিসিবি কর্তৃক নিষিদ্ধতার আদেশ প্রদান করা হয়। করপোরেট ক্রিকেট লীগে অর্থের বিনিময়ে অংশগ্রহণ করেও প্রতিপক্ষ প্রতিষ্ঠানের সাথে চুক্তিবদ্ধ হন। পরবর্তীকালে ২০০৮-০৯ মৌসুম পর্যন্ত ঘরোয়া ক্রিকেটে অংশ নিয়েছেন। কিন্তু সবাইকে আশ্চর্যান্বিত করে ২০১১-১২ মৌসুমে ঢাকা মেট্রোপলিসের পক্ষে কয়েকটি খেলায় অংশ নেন।


title: মেহরাব হোসেন

text: টেস্ট ক্রিকেটার রঞ্জন দাসের পরিচালনায় কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে হাসিবুল হোসেনও কোচের দায়িত্ব পালন করছেন।


title: রাজা

text: রাজা হল রবীন্দ্রনাথ ঠাকুর রচিত একটি নাটক। ১৯১০ সালে এই নাটকটি রচিত হয়। এটি একটি "রূপক-সাংকেতিক নাটক" হিসেবে চিহ্নিত। "রাজা" নাটকের আখ্যানভাগ "মহাবস্তু" গ্রন্থের রাজা কুশের বৌদ্ধ কাহিনি অবলম্বনে রচিত। এই নাটকের একটি মঞ্চায়ন-উপযোগী সংক্ষিপ্ত সংস্করণ "অরূপরতন" নামে ১৯২০ সালে প্রকাশিত হয়।


title: রাজা

text: সুকুমার সেনের মতে "রাজা" রবীন্দ্রনাথের প্রথম যথার্থ সাংকেতিক নাটক। নাটকের মূল উপজীব্য বিষয় হল মানুষের হৃদয়ে ঈশ্বরের গোপন ক্রিয়া।


title: মহাবস্তু

text: মহাবস্তু (সংস্কৃত ভাষায় ‘মহৎ ঘটনা’ বা ‘মহৎ উপাখ্যান’) হল আদি বৌদ্ধধর্মের লোকোত্তরবাদী সম্প্রদায়ের একটি ধর্মগ্রন্থ। বইটিতে আছে যে এটি বৌদ্ধদের সন্ন্যাস নিয়ামবলির (“বিনয়”) একটি ঐতিহাসিক মুখবন্ধ। বইটির অর্ধেকেরও বেশি অংশ জাতক ও অবদান উপাখ্যানের সংকলন। এগুলি বুদ্ধের পূর্বজন্ম ও অন্যান্য বোধিসত্ত্বদের জীবনকাহিনি।


title: মহাবস্তু

text: মহাবস্তু বইটি মিশ্র সংস্কৃত, পালি ও প্রাকৃত গদ্য ও পদ্যে লিখিত। মনে করা হয়, বইটি খ্রিস্টপূর্ব দ্বিতীয় শতাব্দী থেকে খ্রিস্টীয় চতুর্থ শতাব্দীর মধ্যে রচিত।


title: মহাবস্তু

text: মহাবস্তু জাতক কাহিনিগুলি পালি আনুশাসনিক ধর্মগ্রন্থগুলির অনুরূপ। যদিও কাহিনিগুলি একটু আলাদা রকমভাবে বিস্তারিত হয়েছে এই বইতে। মহাবস্তুর অন্যান্য অংশগুলিতে পালি আনুশাসনিক ধর্মগ্রন্থগুলির অনুরূপ কাহিনি আছে। এর মধ্যে উল্লেখযোগ্য দিঘ নিকায় (দিঘ নিকায় ১৯, মহাগোবিন্দ সুত্ত), মজ্‌ঝিম নিকায় (মজ্‌ঝিম নিকায় ২৬, আইয়াপারিয়েসানা সুত্ত; ও মজ্‌ঝিম নিকায় ৩৬, মহাসাক্কক সুত্ত), খুদ্দকপাঠ, ধম্মপদ (অধ্যায় ৮, সহস্‌স বগ্‌গ; ও অধ্যায় ২৪, ভিক্‌খু বগ্‌গ), সুত্ত নিপাত (সুত্ত নিপাত ১। ৩, খগ্‌গবিসাঙা সুত্ত; সুত্ত নিপাত ৩। ১, পব্বজ্জা সুত্ত; ও সুত্ত নিপাত ৩। ২, পধান সুত্ত), বিমানবত্থু ও বুদ্ধবংশ।


title: মহাবস্তু

text: মহাবস্তু গ্রন্থটিকে “লোকোত্তর” বুদ্ধ ধারণার একটি প্রাথমিক সূত্র মনে করা হয়। এই ধারণা সব মহাসাংঘিকা সম্প্রদায়ে দেখা যায়। মহাবস্তু মতে, অনেক জন্ম পেরিয়ে মানবরূপী বুদ্ধ অনেক ক্ষমতা অর্জন করেছিলেন। যেমন, যৌনসংগম ছাড়াই যন্ত্রণাহীন গর্ভাধান; নিদ্রা, আহার, ঔষধ বা স্নান ছাড়াই জগতে স্বচ্ছন্দে বিহার; এবং কর্মের অবদমন।


title: স্ক্লেরাইট

text: স্ক্লেরাইট (গ্রীক σκληρός, sklēros, মানে “শক্ত) হল দেহের কঠিনীভূত অংশ। জীববিজ্ঞানের বিভিন্ন শাখায় এই শব্দটি নানান কাঠামোর ক্ষেত্রে ব্যবহৃত হয়ে থাকলেও সাধারণ মেরুদণ্ডী প্রাণীর শারীরবিদ্যাসংক্রান্ত বৈশিষ্ট্য, যেমন হাড় ও দাঁত, বুঝাতে একে ব্যবহার করা হয় না। বরং, বেশির ভাগ ক্ষেত্রে আর্থ্রোপড বহিঃকঙ্কালের শক্ত অংশ এবং স্পঞ্জ ও নরম কোরালের মতো অমেরুদণ্ডী প্রাণীদের অভ্যন্তরীণ স্পিকিউলকে বুঝায়। স্ক্লেরিটোম শব্দটি প্রত্নজীববিদ্যায় কোনো জীবের প্রাপ্ত পুরো সেট স্ক্লেরাইটকে বুঝায়।


title: স্ক্লেরাইট

text: আর্থ্রোপড প্রাণীতে স্ক্লেরাইট উৎপাদনকারি কঠিনীভবন প্রক্রিয়াটি হয় বহিঃকৃত্তিকে প্রোটিন শিকলের ক্রস-লিংকিং (প্রক্রিয়াটিকে স্ক্লেরোটাইজেশন বলে), অথবা বহিঃকঙ্কাল অঞ্চলে ক্যালসিয়াম কার্বোনেটের মতো খনিজের অন্তর্ভুক্তি, নতুবা উভয় পদ্ধতিতে সম্পন্ন হয়। এভাবেই, আর্থ্রোপডের বহিঃকঙ্কাল অনেক ধরণের স্ক্লেরাইটে ভাগ হয়ে যায় যেখানে অংশগুলো একে অপরের সাথে নানান প্রকার কম স্ক্লেরোটিনময়, ঝিল্লীবৎ অঞ্চল বা সুচার দিয়ে সংযুক্ত থাকে।


title: স্ক্লেরাইট

text: দেহ খন্ডের ফলকের মতো পৃষ্ঠীয় স্ক্লেরাইটগুলোকে টার্গাইট বলে। একইভাবে দেহের অঙ্কীয় স্ক্লেরাইটকে স্টার্নাইট বলা হয়। আবার, দেহ খন্ডের পার্শ্বীয় স্ক্লেরাইটগুলো প্লিউরাট হিসেবে অভিহিত করা হয়।


title: স্ক্লেরাইট

text: অনেক অমেরুদণ্ডী প্রাণী কিছু শক্ত অংশের জন্ম দেয় যেগুলো খনিজসমৃদ্ধ, স্ট্যাটোলিথের মতো, অনুরূপ কাঠামোসহ হয়, কিন্তু এরপরেও সেগুলোকে স্ক্লেরাইট বলা হয় না। পলিকিটা ও মলাস্কাসহ অনেক পর্বের অমেরুদণ্ডী প্রাণীতে নানান ধরণের স্ক্লেরাইট দেখা যায়। যে দুইটি ট্যাক্সার ক্ষেত্রে নিয়মিতভাবে এই শব্দটি ব্যবহার করা হয় সেগুলো হল নরম কোরাল এবং পরিফেরা। উভয় দলের কিছু কাঠামো রয়েছে যেগুলো সিলিকা বা ক্যালসিয়াম কার্বনেট খনিজসমৃদ্ধ স্পিকিউল ধারণ করে। এসব কাঠামো কাঠামোগতভাবে এবং আত্মরক্ষা, উভয় ক্ষেত্রে ব্যবহৃত হয়।


title: স্ক্লেরাইট

text: "পলিঅফিস্থোকটিলেয়ান মনোজেনেয়ান" নামক পরজীবী চ্যাপ্টাকৃমির গায়ের সংযুক্ত প্রধান একটি কাঠামো থাকে যাকে ক্ল্যাম্প বলে। প্রাণীটির হ্যাপ্টর নামক পশ্চাৎ অঙ্গে অবস্থিত এই ক্ল্যাম্প বিভিন্ন প্রকার স্ক্লেরাইট ও সংশ্লিষ্ট পেশীতন্ত্র নিয়ে গঠিত।


title: স্ক্লেরাইট

text: স্ক্লেরিটোম হল একটি কঙ্কাল যা হালওয়াক্সিডের মতো জীবের আঁশ, রাডুলার দাঁত, স্পঞ্জ কঙ্কালের স্পিকিউল, বা কনোডোন্ট যন্ত্রের উপাদানের মতো বিচ্ছিন্ন উপাদান নিয়ে তৈরী হতে পারে। এই শব্দটি প্রথম প্রচলন করেন জীবাশ্মবিদ স্টেফান বেংস্টন।


title: স্ক্লেরাইট

text: যদিও জীবিত প্রাণীদের অধ্যয়নের ক্ষেত্রে স্ক্লেরাইটের ভূমিকা বেশ উল্লেখযোগ্য রকমের, তারপরেও প্রত্নজীববিদ্যায় তুলনামূলকভাবে এর গুরুত্ব অনেক বেশি কারণ অনেক সময় দেখা যায় কোনো প্রাণীর এই স্ক্লেরাইটই একমাত্র জীবাশ্মে পরিণত হয়েছে, অন্য অংশ ভালোভাবে বা স্পষ্টভাবে পাওয়া তো অনেক দূরের কথা। অনেক বিলুপ্ত প্রাণীদল সম্পর্কে এই স্ক্লেরাইট থেকেই আমরা জানতে পেরেছি যা তাদের আসল শারীরিক গঠনের বিষয়টিকে একটি ধাঁধার মধ্যে ফেলে রেখেছে।


title: স্ক্লেরাইট

text: আদিম ক্যামব্রিয়ান যুগে অনেক প্রাণীর গায়ের ঢাল হিসেবে গজিয়ে ওঠা ক্যালসিয়াম কার্বনেট, ক্যালসিয়াম সালফেট, বা ক্যালসিয়াম ফসফেটের ফাঁপা ফলককে বর্ণনা করতে এই শব্দটি ব্যবহৃত হয় যা প্রত্নজীববিদ্যায় এই পরিভাষাটির ব্যবহারের একটি উদাহরণ। স্পঞ্জের স্পিকিউলের সাথে আদিম ক্যামব্রিয়ান যুগের প্রাণীদের স্ক্লেরাইটের পার্থক্য হচ্ছে, সেসব প্রাণীদের স্ক্লেরাইট স্পঞ্জের স্পিকিউলের মতো অভ্যন্তরীণ কোন কাঠামো নয়, বরং বাহ্যিক এক ধরণের ঢালের মতো আবির্ভূত হয়েছিল। আদিম অনেক প্রাণীতে স্ক্লেরাইটের অস্তিত্ব পাওয়া যায়। উদাহরণস্বরূপ, সাধারণ স্পঞ্জের মতো প্রাণী কানচেল্লোরিয়া, ঢালসম্পন্ন স্লাগের মতো উইওয়াক্সিয়া, ব্রাকিওপডের মতো একজোড়া শেল যুক্ত, ঢালসমৃদ্ধ কৃমি হালকিয়েরিয়া, আরেকটি ঢালসমৃদ্ধ কৃমি মিক্রডিকটিওন যা লবোপড বা অনিকোফোর হিসেবে বিবেচিত।


title: স্ক্লেরাইট

text: ক্যামব্রিয়ান উইওয়াক্সিয়ার স্ক্লেরাইটকে অ্যানেলিড কৃমির শক্ত লোম বা কাঁটার সাথে তুলনা করা হয়। গভীর সমুদ্রের হাইড্রোথার্মাল ভেন্টে বসবাসকারি অন্ততপক্ষে একটি আধুনিক গ্যাস্ট্রোপড মলাস্কের আয়রন সালফাইড দিয়ে তৈরী এমন একটি কাঠামো আছে যা ক্যামব্রিয়ান স্ক্লেরাইটের অনুরূপ।


title: লিওনার্ড কোহেন

text: লিওনার্ড নর্মান কোহেন, () (জন্ম সেপ্টেম্বর ২১, ১৯৩৪-মৃত্যু নভেম্বর ৭, ২০১৬) একজন কানাডিয় গায়ক, গানলেখক, কবি, এবং উপন্যাসিক। তার কাজে ধর্ম, রাজনীতি, বিচ্ছিন্নতা, যৌনতা, এবং ব্যক্তিগত সম্পর্কের অন্বেষণ পাওয়া যায়। কোহেন ক্যানাডিয়ার মিউজিক হল অব ফেইম এবং ক্যানাডিয়ান সঙরাইটার হল অব ফেইম পাশাপাশি রক অ্যান্ড রোল হল অব ফেইম অভিধায় অভিষিক্ত হয়েছেন। এছাড়াও তাকে অর্ডার অব কানাডা, দেশের সর্বোচ্চ অসামরিক সম্মানে ভূষিত করা হয়। ২০১১ সালে, কোহেন সাহিত্যের জন্য পিন্স অব আস্তুরিয়াস পুরস্কার গ্রহণ করেন।


title: লিওনার্ড কোহেন

text: সমালোচক ব্রুস এদর জনপ্রিয় সঙ্গীতে কোহেনের সামগ্রিক কর্মজীবন মূল্যায়ন করতে গিয়ে উল্লেখ করতে, তাকে "৬০-এর দশকের সর্বাধিক চিত্তাকর্ষক এবং হেঁয়ালিপূর্ণ... গায়ক/গানলেখক ... [এবং] বব ডিলনের পর দ্বিতীয় কেউ (এবং সম্ভবত পল সাইমন) যিনি চার দশক জুড়ে নিজের সঙ্গীতের মধ্য দিয়ে শ্রোতাদের ধরে রেখেছেন ... ১৯৬০-এর দশকের অন্য যে কোন সঙ্গীতশিল্পীর চেয়ে দৃঢ়ভাবে সমালোচক এবং ছোট সঙ্গীতশিল্পীদের মনোযোগ আকর্ষণ করার মধ্য দিয়ে ২১-শ শতাব্দীর পর্যন্ত নিজ অবস্থানে ছিলেন।" বলে দাবি করেন।


title: লিওনার্ড কোহেন

text: তার উল্লেখযোগ্য উপন্যাস, "বিউটিফুল লুসার্স" (১৯৬৬) কানাডিয়ান প্রেসের মনোযোগ আকর্ষণ করে এবং একটি যৌন গ্রাফিক প্যাসেজের কারণ বিতর্কিত বিবেচিত হয়।


title: লিওনার্ড কোহেন

text: কোহেনের প্রথম অ্যালবাম, "সঙস অব লিওনার্ড কোহেন" (১৯৬৭), ক্রমান্বয়ে "সঙস ফ্রম আ রুম" (১৯৬৯) ("বার্ড অন দ্য ওয়ার") এবং "সঙস অব লাভ অ্যান্ড হেইট" (১৯৭১) প্রকাশিত হয়। তার ১৯৭৭-এর রেকর্ড "ডেথ অব অ্যা লেডিস' ম্যান" ফিল স্পেক্টর কর্তৃক সহ-রচিত এবং প্রযোজিত হয়েছিন, যেখানে কোহেনের পূর্ববর্তী মৃদু শব্দ পরিবর্তনের পদক্ষেপ গ্রহণ করতে দেখা যায়। ১৯৭৬ সালে কোহেন আরো প্রথাগত উপায়ে ফিরে আসেন "রিসেন্ট সঙস" অ্যালবামের সাথে, যেখানে জ্যাজ এবং ওরিয়েন্টাল ও ভূমধ্য প্রভাবের সঙ্গে তার শাব্দ শৈলীর মিশ্রন ঘটে। ১৯৮৪ সালে "হালেলুইয়্যা" ছিলো কোহেনের "ভেরিয়াস পজিসন্স" প্রথম স্টুডিও অ্যালবামে মুক্তি। ১৯৮৮ সালে "আই'ম ইওর ম্যান" অ্যলবামে কোহেনের সিন্থেসাইজ প্রযোজনায় ফিরে যাওয়ার প্রচেষ্টা গোচরে আসে যার প্রভাব তার জনপ্রিয় অ্যালবামসমূহে পাওয়া যায়। ১৯৯২ সালে কোহেন "দ্য ফিউচার" মুক্তি দেয়, যার অন্ধকারময় লিরিক রাজনৈতিক ও সামাজিক অস্থিরতার প্রতি ইঙ্গিত করে। কোহেন ২০০১ সালে "টেন নিউ সঙস" অ্যালবামের মাধ্যমে সঙ্গীতে ফিরে আসেন, যা কানাডা এবং ইউরোপে একটি উল্লেখযোগ্য সাফল্য লাভ করে। ২০০৬ সালে, কোহেন প্রযোজনা এবং সহ-রচনা করেন "ব্লু এলার্ট", জ্যাজ শানথ্যুজা এঞ্জানি টমাসের সঙ্গে সহযোগিতামূলকভাবে। ২০০৮-১৩ সালে বিশ্ব সফরের সাফল্যের পর, কোহেন ইতিবাচক পর্যালোচনার সাথে তার সমগ্র কর্মজীবনের সর্বোচ্চ চার্টিং অ্যালবাম "ওল্ড আইডিয়াস" মুক্তি দেয়। সেপ্টেম্বর ২২, ২০১৪ সালে, তার ৮০তম জন্মদিনের এক দিন পর, কোহেন পুনরায় ইতিবাচক পর্যালোচনার সাথে তার ১৩তম স্টুডিও অ্যালবাম "পপুলার পুবলেম্স" মুক্তি দেয়।


title: ভার্জিনিয়া উল্‌ফ

text: এ্যাডেলাইন ভার্জিনিয়া উল্ফ (১৮৮২-১৯৪১ খ্রিষ্টাব্দ) ইংরেজি ভাষার একজন সাহিত্যিক। উনিশ শতকের ব্রিটিশ আধুনিকতাবাদী লেখকদের মধ্যে তিনি অন্যতম। প্রথম ও দ্বিতীয় বিশ্বযুদ্ধের মধ্যবর্তী সময়কালে তিনি লন্ডন লিটারেসি সোসাইটি এর অন্যতম গুরুত্বপূর্ণ ব্যক্তিত্ব ছিলেন। তাঁর উল্লেখযোগ্য রচনা হল, মিসেস ডাল্লাওয়ে (১৯২৫), টু দ্যা লাইটহাউজ (১৯২৭), ওরলান্ডো (১৯২৮)। তাঁর রচিত ভাষন সংকলন এ রুম ওয়ান’স ওন (১৯২৯) বইটি তাঁর উক্তি “নারী যখন ফিকশন লেখে তখন তার একটি কক্ষ আর কিছু অর্থ খুব প্রয়োজন।” এর জন্য বিখ্যাত। উল্ফ ডিপোলার ডিজঅর্ডার নামক এক‌টি মানসিক রো‌গে ভু‌গে‌ছি‌লেন। তিনি ১৯৪১ সলে ৫৯ বছর বয়সে আত্মহত্যা করেন।


title: ভার্জিনিয়া উল্‌ফ

text: ভার্জিনিয়া উল্ফ এর কুমারী নাম ছিল এ্যডেলাইন ভার্জিনিয়া স্টিফেন।  তাঁর বাবার নাম স্যার লেসলী স্টিফেন এবং মার নাম জুলিয়া প্রিন্সেপ ডাকওয়ার্থ স্টিফেন। কাকা বিখ্যাত আইনবিদ ও ভারতীয় সাক্ষ্য আইনের জনক জেমস ফিটজেমস স্টিফেন। বাবা স্যার লেসলী ছিলেন একজন স্বনামধন্য ইতিহাসবিদ, লেখক, সমালোচক এবং পর্ব্বত আরোহী। বাবার লেখালেখি ভার্জিনিয়াকে একজন সাহিত্যিক হতে উৎসাহ যুগিয়েছিল। ভার্জিনিয়ার মা জুলিয়া স্টিফেনের জন্ম তৎকালিন ব্রিটিশ ভারতে। পরে তিনি ইংল্যান্ডে চলে আসেন। ভার্জিনিয়ার বাবা মা দুইজনই পূর্বে একাধিকবার বিয়ে করেন। ছোটবেলায় ভার্জিনিয়া উল্ফ তার বেশ কয়েকজন সৎ ভাইবোনের সাথে একই পরিবারে বসবাস করতেন।


title: ভার্জিনিয়া উল্‌ফ

text: পেশা হিসাবে উল্ফ লেখালেখি শুরু করেন ১৯০০ সালে। টাইমস লিটারারি সাপ্লিমেন্ট এ তার প্রথম লেখা প্রকাশিত হয়। তাঁর প্রথম উপন্যাস ‘দ্য ভয়েজ আউট’ প্রকাশিত হয় ১৯১৫ সালে। প্রকাশিত হয় তাঁর সৎ ভাইয়ের কোম্পানি গেরাল্ড ডাকওয়ার্থ এন্ড কোম্পানি লিঃ থেকে। তাঁর বেশীরভাগ লেখার প্রকাশক তিনি নিজেই। প্রকাশিত হয়েছিল হগার্থ প্রেস থেকে। উল্ফ তাঁর লেখায় চরিত্রগুলির মনস্তাত্ত্বিক ও আবেগের বিষয়গুলি নিয়ে অনেক পরীক্ষা নিরিক্ষা করেন। দ্বিতীয় বিশ্বযুদ্ধের পর তাঁর সুনাম কিছুটা কমে আসে।


title: ভার্জিনিয়া উল্‌ফ

text: ভার্জিনিয়া উল্ফ এর শেষ উপন্যাস ‘বিটউইন দ্যা এ্যাক্টস’ লেখা শেষ করার পর তিনি বিষন্নতায় ভূগতে শুরু করেন। দ্বিতীয় বিশ্বযুদ্ধে তাঁর লন্ডনের বাড়ি ধ্বংস হওয়া এর পিছনে একটি কারণ। অবশ্য এর আ‌গেও তিনি বিভিন্ন কারনে মানসিকভাবে অসুস্থ ছিলেন। ২৮শে মার্চ ১৯৪১ সালে উল্ফ তার ওভারকোটের পকেট ভারি পাথর দিয়ে ভর্তি করে ওউজ নদীতে আত্মহত্যা করেন। ১৮ই এপ্রিল নদীতে তার দেহাংশ পাওয়া যায়। রডমেল, সাসসেক্স এর মংক হাউজে একটি এলম গাছের নিচে তাকে সমাহিত করা হয়।


title: অ্যান্ডি হুইটল

text: অ্যান্ড্রু রিচার্ড অ্যান্ডি হুইটল (; জন্ম: ১৯ মার্চ, ১৯৭৩) রোডেশিয়ার আমটালি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। ১৯৯৬ থেকে ২০০০ মেয়াদে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিং করতেন অ্যান্ডি হুইটল। ঘরোয়া ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন।


title: অ্যান্ডি হুইটল

text: ফ্যালকন কলেজে অধ্যয়ন শেষে কেমব্রিজের ট্রিনিটি কলেজ থেকে প্রকৌশল বিষয়ে স্নাতক ডিগ্রী অর্জন করেন হুইটল। এ সময় তিনি বিশ্ববিদ্যালয় দলের পক্ষে খেলায় অংশ নেন ও চারটি ব্লু পান। এরফলে ঘরোয়া ক্রিকেটে অংশগ্রহণের পূর্বেই জিম্বাবুয়ের ক্রিকেটের ইতিহাসে প্রথম খেলোয়াড় হিসেবে বিদেশে খেলার সুযোগ পান।


title: অ্যান্ডি হুইটল

text: ৩ সেপ্টেম্বর, ১৯৯৬ তারিখে শ্রীলঙ্কার বিপক্ষে একদিনের আন্তর্জাতিকে অভিষেক ঘটার পর একই দলের বিপক্ষে ১১ সেপ্টেম্বর, ১৯৯৬ তারিখে তার টেস্ট অভিষেক হয়।


title: অ্যান্ডি হুইটল

text: খেলার জগৎ থেকে অবসর নেয়ার পর তিনি টনব্রিজ স্কুলের ফেরক্স হলে গৃহশিক্ষকের দায়িত্ব পালন করছেন। এছাড়াও তিনি গণিত বিষয়ে শিক্ষাদানের পাশাপাশি প্রথম একাদশ ক্রিকেট দলকে প্রশিক্ষণ দিচ্ছেন। জিম্বাবুয়ে দলের অন্যতম সদস্য গাই হুইটল সম্পর্কে তার কাকাতো ভাই।


title: হাইড্রোজেন সালফাইড

text: হাইড্রোজেন সালফাইড একটি রাসায়নিক যৌগ যার রাসায়নিক সংকেত । এটি বর্ণহীন, পঁচা ডিমের গন্ধযুক্ত গ্যাস, এটা বাতাসের থেকে ভারী, বিষাক্ত, ক্ষয়কারক, দাহ্য এবং বিষ্ফোরক পদার্থ।


title: হাইড্রোজেন সালফাইড

text: জলাশয় এবং স্যাঁতসেঁতে স্থানে অক্সিজেনের অনুপস্থিতিতে জৈব পদার্থের ব্যাকটেরিয় ভাঙনে হাইড্রোজেন সালফাইড উৎপন্ন হয়। আগ্নেয়গিরীর গ্যাসে, প্রাকৃতিক গ্যাসে, কূপের পানিতে উপস্থিতি লক্ষ্য করা যায়। মানব শরীরে খুবই সামান্য পরিমাণে উৎপন্ন হয়।


title: হাইড্রোজেন সালফাইড

text:
পানিতে দ্রবীভূত হাইড্রোজেন সালফাইড গ্যাস হাইড্রোসালফিউরিক এসিড নামে পরিচিত। সংক্ষেপে এটাকে সালফাইড্রিক এসিড নামে অভিহিত করা হয়। এটি একটি দূর্বল এসিড।
১৭৭৭ সালে সুইডিশ রসায়নবিদ কার্ল উইলহেম শিলি হাইড্রোজেন সালফাইড আবিষ্কার করেন। হাইড্রোজেন সালফাইডের ব্রিটিশ ইংরেজীতে বানান "hydrogen sulphide", কিন্তু IUPAC এবং রয়্যাল সোসাইটি অভ কেমিস্ট্রি এই বানান গ্রহণ করে না। ২০১৪ সালে উচ্চ চাপে এবং 190K (-118 °F; -83.33 °C) তাপমাত্রায় হাইড্রোজেন সালফাইড সুপারকন্ডাক্টর ধর্ম প্রদর্শন করে, যা এখনো পর্যন্ত সর্বোচ্চ তাপমাত্রার সুপারকন্ডাক্টর।


title: হাইড্রোজেন সালফাইড

text: হাইড্রোজেন সালফাইড বাতাসের থেকে সামান্য ভারী; এবং বাতাসের মিশ্রণ বিস্ফোরণ ঘটাতে পারে। হাইড্রোজেন সালফাইড এবং অক্সিজেনের দহনে সালফার ডাইঅক্সাইড () এবং পানি উৎপন্ন হয়। হাইড্রোজেন সালফাইড একটি বিজারক।


title: হাইড্রোজেন সালফাইড

text: উচ্চতাপমাত্রা অথবা প্রভাবকের উপস্থিতিতে সালফার ডাই অক্সাইড হাইড্রোজেন সালফাইডের সাথে বিক্রিয়া করে সালফার এবং পানি উৎপন্ন করে।


title: হাইড্রোজেন সালফাইড

text: হাইড্রোজেন সালফাইড পানিতে সামান্য দ্রবীভূত হয় এবং দূর্বল এসিড তৈরী করে, দ্রবণে হাইড্রোসালফাইড আয়ন HS প্রদান করে (p"K" = 6.9 in 0.01-0.1 mol/litre solutions at 18 °C)। পানিতে দ্রবীভূত হাইড্রোজেন সালফাইড সালিফাইড্রিক এসিড বা হাইড্রোসালফিউরিক এসিড নামে পরিচিত। এসিড দ্রবণ প্রথমে পরিষ্কার থাকলেও পরে ঘোলাটে রঙ ধারণ করে। কারণ পানিতে দ্রবীভূত অক্সিজেন এবং হাইড্রোজেন সালফাইডের ধীর বিক্রিয়ায় সালফাল ধাতুর অধঃক্ষেপ পড়ে। শক্তিশালি ক্ষারীয় জলীয় দ্রবনে সালফাইড ডাইএনায়ন S উপস্থিত থাকে।


title: হাইড্রোজেন সালফাইড

text: হাইড্রোজেন সালফাইড ধাতব আয়নের সাথে বিক্রিয়া করে ধাতব সালফাইড গঠন যা হাইড্রোজেন সালফাইডের লবণ নামে পরিচিত। কিছু কিছু আকরিক হচ্ছে সালফাইডের। ধাতব সালফাইড প্রায়শই কালো বর্ণের হয়। লেড এসিটেট কাগজ ব্যবহার করে হাইড্রোজেন সালফাইডের উপস্থিতি নির্ণয় করা হয়। হাইড্রোজেন সালফাইডের উপস্থিতিতে এই কাগজ ধূসর বর্ণ ধারণ করে এবং লেড সালফাইড গঠন করে। শক্তিশালী এসিডের সাথে ধাতব সালফাইড বিক্রিয়া করে হাইড্রোজেন সালফাইড উৎপন্ন করে।


title: হাইড্রোজেন সালফাইড

text: গাঢ় নাইট্রিক এসিডের সংস্পর্ষে গ্যাসীয় হাইড্রোজেন সালফাইড রাখা হলে বিষ্ফোরণ ঘটে।


title: হাইড্রোজেন সালফাইড

text: হাইড্রোজেন সাইলফাইড এলকোহলের সাথে বিক্রিয়া করে থাইয়ল গঠন করে। থায়োল একটি গুরুত্বপূর্ণ জৈব সালফার যৌগ।


title: হাইড্রোজেন সালফাইড

text: 90 GPa এর অধিক চাপে হাইড্রোজেন সাইলফাইড ধাতব বিদ্যুৎ পরিবাহী হিসেবে কাজ করে।


title: হাইড্রোজেন সালফাইড

text: হাইড্রোজেন সাইলফাইড সাধারণ সাওয়ার গ্যাস থেকে পাওয়া যায়। এটি একটি প্রাকৃতিক গ্যাস। এত উচ্চ পরিমাণে থাকে। সালফার ধাতুকে হাইড্রোজেন গ্যাসের সাথে প্রায় 450 °C তাপমাত্রায় বিক্রিয়া করালে হাইড্রোজেন সাইলফাইড পাওয়া যায়। এই প্রক্রিয়ায় হাইড্রোজেনকে হাইড্রোকার্বন প্রতিস্থাপন করে।


title: হাইড্রোজেন সালফাইড

text: গবেষণাগারে ফেরাস সালফাইডকে শক্তিশালী এসিডের সাথে মিশ্রিত করে কিপ যন্ত্রে বিক্রিয়া ঘটিয়ে হাইড্রোজেন সালফাইড উৎপন্ন করা হয়ঃ


title: হাইড্রোজেন সালফাইড

text: হাইড্রোজেন সালফাইড তৈরীর একটি কম প্রচলিত পদ্ধতি হচ্ছে পানির সাথে এলুমিনিয়ান সালফাইডের বিক্রিয়াঃ


title: হাইড্রোজেন সালফাইড

text: কঠিন জৈব পদার্থের সাথে সালফারকে উত্তপ্ত করে এবং হাইড্রোজেনের সাথে সালফিউরেটেড জৈব পদার্থকে বিজারিত করে এই গ্যাস প্রস্তুত করা সম্ভব।


title: হাইড্রোজেন সালফাইড

text: হাইড্রোজেন সাইলফাইড উৎপাদন ব্যয়বহুল কারণ এই গ্যাস উৎপাদনে বিপদের ঝুঁকি আছে।


title: হাইড্রোজেন সালফাইড

text: অপরিশোধিত পেট্রোলিয়াম বা ক্রুড পেট্রোলিয়ামে সামান্য পরিমাণে হাইড্রোজেন সাইলফাইড পাওয়া যায়, কিন্তু প্রাকৃতিক গ্যাসে ৯০% পর্যন্ত হাইড্রোজেন সাইলফাইড পাওয়া যায়। আগ্নেয়গিরি এবং কিছু উষ্ণ ঝরণায় হাইড্রোজেন সাইলফাইড পাওয়া যায়। সম্ভবত সাইফাইড খনিজের হাইড্রোলাইসিসে এটা উৎপন্ন হয়।


title: হাইড্রোজেন সালফাইড

text: MS + → MO +


title: হাইড্রোজেন সালফাইড

text: হাইড্রোজেন সাইলফাইড কূপের পানিতে প্রাকৃতিক ভাবেই পাওয়া যায়। সালফেটকে বিজারিত করা ব্যাকটেরিয়ায় উপস্থিতির কারণেই এটা ঘটে। মানব শরীরে ক্ষুদ্রান্ত্রে সালফার বহনকারী প্রোটিনের ভাঙনে খুব সামান্য পরিমাণে হাইড্রোজেন সাইলফাইড উৎপন্ন হয়। হ্যালিটোসিসের কারণে মুখেও হাইড্রোজেন সাইলফাইড উৎপন্ন হতে পারে।


title: হাইড্রোজেন সালফাইড

text: মানুষের কারণেই বৈশ্বিক নিঃসরণের পরিমাণ বৃদ্ধি পাচ্ছে। তেল রিফাইনারী প্রতিষ্ঠানসমূহ থেকে সব থেকে বেশী নিঃসৃত হয়। কয়লা, চূলা, সালফেট পদ্ধতি ব্যবহারকারী কাগজকল, ট্যানারি থেকেও নিঃসৃত হয়। উচ্চ তাপমাত্রায় সালফাল ধাতু কোন জৈব পদার্থের সংস্পর্ষে এলেই নিঃসৃত হয়।


title: হাইড্রোজেন সালফাইড

text: ২০১১ সালে রিপ্ররট থেকে জানা যায় যে তেল ক্ষেত্রের সম্প্রসারণের সাথে সাথে এর ঘনত্ব বৃদ্ধি পেয়েছে যা স্বাস্থ্য এবং পরিবেশ ঝুঁকি বাড়িয়ে দিয়েছে।


title: হাইড্রোজেন সালফাইড

text: তাছাড়া গ্যাস এবং তেল উৎপাদন এবং প্রক্রিয়াকরণ স্থাপনার পাশে বসবাসকারী জনসাধারণ হাইড্রোজেন সালফাইডের সংস্পর্ষে আসে। দূষিত বাতাস সেবন অথবা দূষিত পানি পানেও হাইড্রোজেন সালফাইড দ্বারা আক্রান্ত হওয়ার সম্ভাবনা থাকে।


title: হাইড্রোজেন সালফাইড

text:
হাইড্রোজেন সালফাইড ব্যবহার করে মিথেন থাইয়ল, ইথেন থাইয়ল ও থায়োগ্লাইকোলিক এসিডসহ বেশ কিছু জৈব যৌগ প্রস্তুত করা হয়।
ক্ষারীয় ধাতুর সাথে সংযোগে হাইড্রোজেন সালফাইড ক্ষারীয় হাইড্রোসালফাইডস যেমন, সোডিয়াম হাইড্রোসালফাইড এবং সোডিয়াম সালফাইডে রুপান্তরিত হয় যা বাইপলিমারসমূহের ডিগ্রেডেশানে ব্যবহৃত হয়।


title: হাইড্রোজেন সালফাইড

text: এক শতকেরও বেশি সময় ধরে হাইড্রোজেন সালফাইড ধাতব আয়নের কোয়ালিটিভ ইন অর্গানিক এনালাইসিসের জন্য এনালাইটিক্যাল কেমিস্ট্রিতে গুরুত্বপূর্ণ ছিলো। এই ধরণের বিশ্লেষণে, হাইড্রোজেন সালফাইডের সংস্পর্ষে ভারী ধাতব আয়নসমূহ যেমন Pb(II), Cu(II), Hg(II), As(III) এর অধঃক্ষেপ পড়ে। কিছু কারণে অধঃক্ষেপের উপাদানসমূহ পূনঃরায় দ্রবণে দ্রবীভূত হয়ে যেতে পারে।


title: হাইড্রোজেন সালফাইড

text: বিশ্লেষণীয় রসায়ন বা এনালাইটিক্যাল কেমিস্ট্রিতে গবেষণাগারে অল্প পরিসরে ব্যবহারের জন্য সালফারের উৎস হিসেবে থায়োএসিটামাইডের পরিবর্তে ব্যবহার করা হয়।


title: হাইড্রোজেন সালফাইড

text: অনেক ধাতব আয়ন হাইড্রোজেন সালফাইডের সাথে বিক্রিয়া করে উক্ত ধাতুর সালফাইড উৎপন্ন করে। এই পদ্ধতি বিভিন্ন ক্ষেত্রে ব্যবহার করা হয়। যেমনঃ হাইড্রোজেন সালফাইড দ্বারা গ্যাস অথবা পানি দূষিত হলে ধাতব সালফাইডে রূপান্তরিত করে দূষণমুক্ত করা হয়। ভাসমান বা ফ্লোটেশান পদ্ধতিতে ধাতব আকরিককে বিশুদ্ধ করার ক্ষেত্রে অধিকাংশ সময়ে খনিজ গুঁড়াকে হাইড্রোজেন সালফাইডের সাহায্যে আলাদা করা হয়।


title: হাইড্রোজেন সালফাইড

text: ডিউটেরিয়াম অক্সাইড বা সাধারণ পানি থেকে ভারী পানি পৃথকীকরণে গার্ডলার সালফাইড পদ্ধতিতে হাইড্রোজেন সালফাইড ব্যবহার করা হয়।


title: হাইড্রোজেন সালফাইড

text: ইউনিভার্সিটি অফ এক্সটার এর বিজ্ঞানীরা আবিষ্কার করেছেন যে খুব সামান্য পরিমাণ হাইড্রোজেন সালফাইডের উপস্থিতি মাইট্রোকন্ড্রিয়াল ক্ষতিকে প্রতিরোধ করে, যখন কোষ রোগের কারণে দূর্বল হয়ে পড়ে তখন কোষাভ্যন্তরে এনজাইমের উপস্থিতিতে স্বল্প পরিমাণ হাইড্রোজেন সালফাইড উৎপন্ন হয়। এই গবেষণা থেকে স্ট্রোক, হৃদ পীড়া এবং আর্থ্রাইটিস প্রতিরোধ সম্ভব।


title: হাইড্রোজেন সালফাইড

text: হাইড্রোজেন সালফাইডের এন্টি-এজিং বৈশিষ্ট্য আছে যা কোষাভ্যন্তরের ধ্বংষাত্মক রাসায়নিককে বাঁধা প্রদান করে, রেড ওয়াইনে পাওয়া এন্টি-অক্সিড্যান্ট রেসভারেট্রলের সদৃশ বৈশিষ্ট্য বহন করে।


title: হাইড্রোজেন সালফাইড

text:
হাইড্রোজেন সালফাইড সাধারণত প্রাকৃতিক গ্যাস, বায়োগ্যাস এবং তরলকৃত পেট্রোলিয়াম গ্যাসে (এলপিজি) পাওয়া যায়। একে কয়েকটি উপায়ে সরিয়ে ফেলা যায়।
খাবার পানি থেকে হাইড্রোজেন সালফাইড দূরীভূত করা একাধিক পদ্ধতি আছে। পানিতে বিদ্যমান ঘনত্বের উপর নির্ভর করে নির্দিষ্ট পদ্ধতি ব্যবহার করা হয়। খাবার পানিতে হাইড্রোজেন সালফাইডের উপস্থিতি অবশ্যই পরীক্ষা করে দেখা উচিত, বিশেষ করে ভূগর্ভস্থ পানির ক্ষেত্রে কারণ সেখানে খুব অল্প পরিমাণ দ্রবীভূত অক্সিজেন থাকে।


title: হাইড্রোজেন সালফাইড

text: অগ্নি স্ফুলিঙ্গষ হতে দুরে রাখতে হবে


title: ড্যারেন আরোনোফস্কি

text: ড্যারেন আরোনোফস্কি একজন আমেরিকান চিত্রপরিচালক, প্রযোজক, চিত্রনাট্য লেখক। তিনি ১৯৬৯ সালের ১২ ফেব্রুয়ারি নিউইয়র্কের ব্রুকলিনে একটি রক্ষনশীল ইহুদী পরিবারে জন্মগ্রহন করেন। তার বাবা আব্রাহাম আরোনোফস্কি এবং মা শার্লট আরোনোফস্কি উভয়েই ছিলেন স্কুল শিক্ষক। ছোটবেলা থেকেই তিনি বাবা মায়ের সাথে ব্রডওয়ে থিয়েটারগুলোতে বিভিন্ন অনুষ্ঠান দেখতে যেতেন যার ফলে তার মনে চলচ্চিত্রের প্রতি আগ্রহ জন্মায়। ছোটবেলায় তিনি 'ফিল্ড বায়োলজি' এর উপর পড়াশোনা করেছেন। ১৯৮৭ সালে তিনি হার্ভার্ড বিশ্ববিদ্যালয়ে ছাত্র হিসেবে যোগদান করেন এবং তার পড়াশোনার বিষয় ছিল 'সোশ্যাল এন্থ্রপলজি' এবং 'ফিল্মমেকিং'। তিনি এখানথেকে ১৯৯১ সালে তার গ্র্যাজুয়েশন সম্পন্ন করেন। এর পাশাপাশি তিনি আমেরিকান ফিল্ম ইনস্টিটিউট এ চলচ্চিত্র পরিচালনার উপর পড়াশোনা করেছেন। তার পছন্দের পরিচালকদের তালিকায় আছে Akira Kurosawa, Federico Fellini, Roman Polanski, Shinya Tsukamoto মত নামকরা পরিচালক। তার কাজের ধারায় এসব পরিচালকদের ছাপ খুজে পাওয়া যায়।


title: ড্যারেন আরোনোফস্কি

text: আরোনোফস্কির প্রথম ফিচার ফিল্ম ছিল পাই (pi,π) যা ১৯৯৭ সালে শুটিং করা হয়। ছবিটির অর্থ জোগার করার জন্য তিনি তার পরিবার এবং বন্ধুবান্ধবদের কাছ থেকে ১০০ ডলার করে ধার নিয়েছিলেন এবং প্রতিশ্রুতি দিয়েছিলেন যদি ছবিটি ব্যবসাসফল হয় তবে প্রত্যেককে ১৫০ ডলার করে করে দেবেন এবং ফ্লপ হলে সবার নাম ছবিটির শেষে থাকবে। এভাবেই মাত্র ৬০০০০ ডলার বাজেটে ছবিটি নির্মাণ করা হয় এবং তা ১৯৯৮ সালের সানড্যান্স ফিল্ম ফেস্টিভালে উন্মুক্ত করা হয়। এখান থেকে তিনি ছবিটির জন্য সেরা পরিচালক এবং সেরা চিত্রনাট্যের জন্য পুরুস্কার লাভ করেন এবং ছবিটি সমালোচকদের প্রসংসা লাভ করে। পরবর্তিতে Artisan Entertainment ছবিটির স্বত্ব ১০ লাখ ডলারের বিনিময়ে কিনে নেয় এবং এটি সাধারন দর্শকের জন্য মুক্তি দেয়া হয় এবং ছবিটি মোট ৩,২২১,১৫২ ডলার ব্যবসা করতে সক্ষম হয়।আর এভাবেই ক্যারিয়ারের প্রথম ছবি দিয়েই তিনি সমালোচক, দর্শকদের মন জয় করে নেন।


title: ড্যারেন আরোনোফস্কি

text: তার ২য় ছবি রিকুয়েম ফর এ ড্রিম( Requiem for a Dream)। প্রথম ছবির বাঁধভাঙ্গা সাফল্যের ফলে ২য় ছবির বাজেট নিয়ে তাকে তেমন একটা ভাবতে হয় নি, তার এই ছবির মোট বাজেট ছিল ৪৫ লাখ ডলার। ছবিটি ২০০০ সালের অক্টোবর মাসে রিলিজ দেয়া হয় এবং মোট ৭৩ লাখ ডলার ব্যবসা করে। ছবিটির জন্য Ellen Burstyn সেরা অভিনেত্রী হিসেবে অস্কার নমিনেশন লাভ করেন। ছবিটি ২০০৭ সালে আমেরিকান ফিল্ম ইনস্টিটিউটের "AFI's 100 Years...100 Movies" তালিকায় অন্তঃভুক্ত হয়।


title: ড্যারেন আরোনোফস্কি

text: ব্ল্যাক সোয়ান (Black Swan) ছবিটি ২০১০ সালের ডিসেম্বরে মুক্তি পায়। ছবিটির জন্য ড্যারেন আরোনোফস্কি ২০১১ সালে সেরা পরিচালক হিসেবে অস্কার মনোনয়ন লাভ করেন, ছবিটি মোট ৫টি ক্যাটাগরিতে অস্কার নমিনেশন পায় এবং Natalie Portman ছবিটির নাম ভুমিকায় অভিনয় করে সেরা অভিনেত্রী হিসেবে অস্কার লাভ করেন।


title: ড্যারেন আরোনোফস্কি

text: আরোনোফস্কির পরিচালিত অন্যান্য ছবিসমুহ হল The Fountain,The Wrestler,Noah। এছাড়া তিনি Below,The Fighter ছবিতে প্রযোজকের দায়িত্ব পালন করেন।


title: জেরি কোয়েন

text: জেরি অ্যালেন কোয়েন (জন্মঃ ৩০ ডিসেম্বর, ১৯৪৯) হলেন একজন আমেরিকান জীববিজ্ঞান অধ্যাপক যিনি ইন্টেলিজেন্ট ডিজাইন নিয়ে মন্তব্যের জন্য বিখ্যাত। একজন বিশিষ্ট বিজ্ঞানী ও লেখক হিসেবে বিবর্তন তত্ত্বকে ব্যাখ্যা করে তিনি অনেকগুলো প্রবন্ধ প্রকাশ করেছেন। বর্তমানে তিনি শিকাগো বিশ্ববিদ্যালয়ের বাস্তুবিদ্যা ও বিবর্তন বিভাগে অধ্যাপক হিসেবে কর্মরত আছেন। তাঁর মূল আগ্রহের বিষয় হল প্রজাতিগঠন এবং বাস্তুবিদ্যাসংক্রান্ত ও বিবর্তনীয় জিনতত্ত্ব, যার জন্য ফলের মাছি ড্রসোফিলাকে তিনি ব্যবহার করেন। তিনি "স্পেসিয়েশন" নামে একটি পাঠ্যবই এবং "হোয়াই ইভল্যুশন ইজ ট্রু" নামে সর্বাধিক বিক্রিত নন-ফিকশন বইয়ের রচয়িতা। সাম্প্রতিককালে, "ফেইথ ভার্সাস ফ্যাক্ট: হোয়াই সায়েন্স অ্যান্ড রেলিজিয়ন আর ইনকম্পেটিবল" নামে তাঁর একটি বই প্রকাশিত হয়েছে। কোয়েন "হোয়াই ইভল্যুশন ইজ ট্রু" নামে একটি ওয়েবসাইটও পরিচালনা করেন।


title: জেরি কোয়েন

text: কোয়েন ১৯৭১ সালে কলেজ অভ উইলিয়াম এন্ড মেরি থেকে জীববিজ্ঞানে স্নাতক ডিগ্রী লাভ করেন। যুদ্ধকালিন সমস্যা শুরু হবার আগ পর্যন্ত তিনি বিখ্যাত জীববিজ্ঞানী থিওডোসিয়াস ডবঝানস্কির তত্ত্বাবধানে রকফেলার বিশ্ববিদ্যালয়ে স্নাতককালিন কাজ করছিলেন। এরপর ১৯৭৮ সালে হার্ভার্ড বিশ্ববিদ্যালয়ে রিচার্ড লিউওন্টিনের তত্ত্বাবধানে পিএইচডি ডিগ্রী অর্জন করার পর টিমোথি প্রাউটের সাথে ডেভিসের ক্যালিফোর্নিয়া বিশ্ববিদ্যালয়ে পোস্ট-ডক্টরাল ফেলোশিপ হিসেবে যোগদান করেন। ১৯৮৯ সালে তাঁকে গুগেনহাইম ফেলোশিপে ভূষিত এবং ২০০৭ সালে আমেরিকান একাডেমি অভ আর্টস এন্ড সায়েন্সেজে নির্বাচিত করা হয়। ২০১১ সালে ফ্রিডম ফ্রম রেলিজিয়ন ফাউন্ডেশন থেকে তিনি “এম্পেরর হ্যাজ নো ক্লোদস” পুরষ্কার লাভ করেন।


title: জেরি কোয়েন

text: কোয়েন সোসাইটি ফর দ্য স্টাডি অভ ইভোল্যুশন নামক সংগঠনে সভাপতি (২০১১) সহসভাপতি (১৯৯৬) হিসেবে দায়িত্ব পালন করেন, এবং ইভোল্যুশন (১৯৮৫—১৯৮৮; ১৯৯৪—২০০০) ও দ্য আমেরিকান নেচারালিস্ট (১৯৯০—১৯৯৩) নামের বিখ্যাত বৈজ্ঞানিক সাময়িকীতে সহযোগী সম্পাদকরূপে দায়িত্বপ্রাপ্ত ছিলেন। বর্তমানে তিনি বিবর্তনীয় জীববিজ্ঞান, প্রজাতিগঠন, জেনেটিক বিশ্লেষণ, সামাজিক সমস্যাদি ও বৈজ্ঞানিক জ্ঞান, বিজ্ঞান বক্তৃতা ও বিজ্ঞান লেখার পাঠদান করেন।


title: জেরি কোয়েন

text: বৈজ্ঞানিক সাময়িকী ছাড়াও তাঁর কাজগুলো "দ্য নিউ ইয়র্ক টাইমস", "দ্য টাইমস লিটারারি সাপ্লিমেন্ট", এবং দ্য নিউ রিপাবলিকের মতো মূলধারার মাধ্যমে ব্যাপকভাবে প্রকাশিত হয়। তাঁর গবেষণার আগ্রহের মাঝে রয়েছে জনগোষ্ঠী ও বিবর্তনীয় জীনতত্ত্ব, প্রজাতিগঠন, বাস্তুবিদ্যাগত ও পরিমাণগত জীনতত্ত্ব, ক্রোমোজোম বিবর্তন এবং শুক্রাণু প্রতিযোগীতা।


title: জেরি কোয়েন

text: কোয়েন সৃষ্টিবাদ, আস্তিকতামূলক বিবর্তন, এবং ইন্টেলিজেন্ট ডিজাইনের কড়া সমালোচক। এসব বিষয়কে তিনি “সাম্প্রতিক আইনী বিধিনিষেধগুলোকে বোকা বানাতে নতুন একদল ভক্তের নিপুন সঠতার সাথে সম্পন্ন ধর্মীয় সৃষ্টিবাদের নব্য ছদ্মবৈজ্ঞানিক রূপ।”


title: জেরি কোয়েন

text: ইন্টেলিজেন্ট ডিজাইনের সমালোচনা করে "অভ পান্ডাজ এন্ড পিপল" বইয়ের পর্যালোচনারূপে ১৯৯৬ সালে কোয়েন নিউ রিপাবলিকে তাঁর প্রথম দীর্ঘ প্রবন্ধ প্রকাশ করেন যা বিবর্তন ও সৃষ্টিবাদের উপর লেখার দীর্ঘ ইতিহাসের সূচনা করেছিল।


title: জেরি কোয়েন

text: কোয়েন তাঁর বই ও অন্যান্য কাজে বিবর্তনের যেসব প্রমাণ উপস্থাপন করেন, সেগুলো হলঃ


title: জেরি কোয়েন

text: ট্রানজিশনাল জীবাশ্মগুলো বিবর্তনের বড় এক প্রমাণ। ১৮৫৯ সালে ডারউইন এসব ভবিষ্যদ্বাণী করে গিয়েছিলেন যা পরবর্তীতে পাওয়া যায়ঃপ্রমাণাদির মধ্যে কেবল এই ট্রানজিশনাল জীবাশ্ম নয়, বরং এদেরকে যে তাদের অনুমিত পূর্বপুরুষ আর আধুনিক স্বজনদের মাঝামাঝি সময়ে পাওয়া গিয়েছে, সেটাও একটা উল্লেখযোগ্য বিষয়।


title: জেরি কোয়েন

text: ইকুয়েডরের ব্যাঙ "আতেলোপুস কোয়েনি"র নামকরণ কোয়েনের নামানুসারে করা হয়েছে। ১৯৭০ এর দশকের শেষদিকে পশ্চিম ইকুয়েডরে ব্যাঙ সম্পর্কিত ভ্রমণে একটি জলাভূমিতে তিনি এর হ্যাপ্লোটাইপটি খুঁজে পান।


title: জেরি কোয়েন

text: ইহুদি মা-বাবার সন্তান কোয়েন নিজেকে একজন ধর্মনিরপেক্ষ ইহুদি হিসেবে বিবেচনা করেন, সেইসাথে তিনি নাস্তিকতা, পরাতাত্ত্বিক প্রকৃতিবাদ ও কনফ্লিক্ট থিসিসের একজন স্পষ্টভাষী প্রবক্তা। তিনি দাবী করেন যে ধর্ম ও বিজ্ঞান মৌলিকভাবে অসঙ্গত; কেবলমাত্র প্রমাণের যৌক্তিক মূল্যায়ণই মহাবিশ্ব ও তার কাজের ধরণকে নির্ভরযোগ্যভাবে আবিষ্কার করতে সক্ষম, এবং যেসব বিজ্ঞানী ধর্মকে আঁকড়ে ধরেন তারা এই ধারণাকেই পাকাপোক্ত করেন যে “মানুষ একইসাথে দু’টি সাংঘর্ষিক ধারণাকে তাঁদের মাথায় লালন করতে পারে”। তাঁর মতে, যখন কেউ মহাবিশ্ব সম্পর্কে কোন সত্য উপলব্ধি করতে যান তখন কাজের পদ্ধতি, দর্শন আর ফলাফলের অমিলটাই বিজ্ঞান ও বিশ্বাসের সংঘর্ষের মূল কারণ হয়ে দেখা দেয়।


title: জেরি কোয়েন

text: "হোয়াই ইভোল্যুশন ইজ ট্রু" ব্লগে তিনি বিবর্তন সম্পর্কিত বিষয়ের পাশাপাশি নাস্তিকতা, বিজ্ঞান ও ধর্মের অমিল, বিজ্ঞান ও অন্যান্য বিষয়ে আলোচনা করেন। প্রায়ই তিনি পাবলিক ফোরামে এবং আস্তিকদের সাথে বিতর্কে অংশ নিয়েছেন।


title: জেরি কোয়েন

text:
কোয়েন বিজ্ঞান ও বিবর্তনের সমালোচনাগুলো সম্পর্কে মন্তব্য করেন এবং উত্তর দেন। একটি যুক্তিখন্ডনে পরিষ্কারভাবে তিনি তাঁর সংশয়বাদি যুক্তিবিচারের কারণগুলো সনাক্ত করেন।
যেসব সৃষ্টিবাদি বাইবেলকে আক্ষরিক অর্থে নিয়ে নিজেদের বদ্ধমনা করে ফেলেন, তিনি তাঁদের সমালোচনা করে থাকেন। কেবল নিজেদের প্রকারের মধ্যে প্রাণীর অপসৃত হবার সৃষ্টিবাদি ধারণাকে তিনি প্রশ্ন করেন, যে ধারণাটি নিজেই ছড়িয়ে ছিটিয়ে থাকা জীবাশ্ম দলিলে প্রাপ্ত ভিন্নভিন্ন দলের মধ্যকার অন্তর্বর্তীকালিন জীবের অস্তিত্বকে স্বীকার করে নেয়।
কোয়েন বিশ্বাস করেন, বিবর্তনবাদি আর নবীন পৃথিবী সৃষ্টিবাদিদের মধ্যে এরকম বিতর্কের ক্ষেত্রে জীবাশ্ম দলিল ও আইসোক্রন ডেটিংয়ের মতো আধুনিক প্রযুক্তি আরো ভালভাবে বোধগম্যের মাধ্যমে উভয় পক্ষই উপকৃত হতে পারেন। তিনি মনে করেন, সৃষ্টিবাদিদের এসব বিষয় বুঝতে পারার অক্ষমতা সম্পূর্ণরূপে এটাই ধারণা দেয় যে, “ধর্ম একজনের মনকে এতো গভীরভাবে বিষাক্ত করতে পারে যে সেই মন মহাজগতের বাস্তব সত্যের প্রতি অনাক্রম্য হয়ে পড়ে”।


title: জেরি কোয়েন

text: কোয়েনের পিয়ার-রিভিউকৃত বৈজ্ঞানিক প্রকাশনাসমূহ নেচার এবং সায়েন্সসহ অন্যান্য বিখ্যাত বৈজ্ঞানিক সাময়িকীতে স্থান পেয়েছে।


title: জেরি কোয়েন

text: কোয়েন নিজে একজন বিশিষ্ট লেখক ও সমালোচক। এর বাইরেও তিনি শতশত বিশেষায়িত উপস্থাপনা, আমন্ত্রিত বক্তব্য, এবং অন্যান্য প্রকাশনার ক্ষেত্রে বিশেষ পারদর্শিতা প্রদর্শন করেছেন। তাঁর প্রকাশনাগুলো মূলত বিবর্তন, প্রজাতির উৎপত্তি, বিবর্তনীয় জীনতত্ত্ব ও সেসব সম্পর্কিত তত্ত্বের সাথে সম্পর্কিত। এই বিষয়বস্তুসমূহ কোয়েনের গবেষণা এবং বিশেষায়িত রচনার মধ্য দিয়ে, বিশেষ করে ইভোল্যুশন নামে জৈববিবর্তনের আন্তর্জাতিক সাময়িকীতে, ফুটে ওঠে।


title: ব্রাইনের তড়িৎবিশ্লেষণ

text: ক্লোর‍্যালক্যালি পদ্ধতি (ক্লোর-এলক্যালি) হচ্ছে সোডিয়াম ক্লোরাইডের তড়িৎবিশ্লেষণের জন্য ব্যবহৃত একটি রাসায়নিক পদ্ধতি। শিল্প কারাখানায় বহুল ব্যবহৃত রাসায়নিক সোডিয়াম হাইড্রোক্সাইড (কস্টিক সোডা) এবং ক্লোরিন গ্যাস উৎপাদনে এই পদ্ধতি ব্যবহার করা হয়। ১৯৮৭ সালে এই পদ্ধতি ব্যবহার করে ৩৫ মিলিয়ন টন ক্লোরিন গ্যাস উৎপাদন করা হয়।


title: ব্রাইনের তড়িৎবিশ্লেষণ

text: সাধারনত এই পদ্ধতি সোডিয়াম ক্লোরাইডের জলীয় দ্রবন ব্রাইনের উপর পরিচালিত করা হয় এবং ফলশ্রুতিতে সোডিয়াম হাইড্রোক্সাইড, হাইড্রোজেন এবং ক্লোরিন গ্যাস উৎপন্ন হয়। সোডিয়াম ক্লোরাইডের এর বদলে ক্যালসিয়াম ক্লোরাইড বা পটাশিয়াম ক্লোরাউড ব্যবহার করলে ক্যালসিয়াম বা পটাশিয়ামের হাইড্রোক্সাইড উৎপন্ন হবে।


title: ব্রাইনের তড়িৎবিশ্লেষণ

text: এই পদ্ধতিতে বিপুল পরিমানে শক্তি খরচ হয়। উদাহরণ হিসেবে বলা যায় ১৯৮৫ সালে পশ্চিম জার্মানীতে ৪ বিলিয়ন kWh এর বেশি শক্তি ব্যবহার করা হয়েছে। এই পদ্ধতি সম সংখ্যক মোলার ক্লোরিন গ্যাস এবং সোডিয়াম হাইড্রোক্সাইড উৎপন্ন করে। ক্লোরিন গ্যাস বিষাক্ত। এই গ্যাসকে বাতাসে ছেড়ে দেয়ার উপায় নেই। সেজন্য ক্লোরিন গ্যাস ব্যবহারের উপযুক্ত পথ খুঁজে নিতে হয়।


title: ব্রাইনের তড়িৎবিশ্লেষণ

text: তিনটি উৎপাদন পদ্ধতি ব্যবহার করা হয়। মার্কারি-সেল পদ্ধতিতে ক্লোরিন মুক্ত সোডিয়াম হাইড্রোক্সাইড উৎপন্ন হয় কিন্তু টন টন মার্কারি ব্যবহারের ফলে পরিবেশগত সমস্যা দেখা দেয়। সাধারণ পদ্ধতিতে প্রতিবছর কয়েকশত পাউন্ড মার্কারি বাতাসে মিশে যায়। অন্যদিকে মার্কারি সেলে উৎপাদিত ক্লোরিন এবং কস্টিক সডার সাথে সামান্য পরিমানে মার্কারি মিশে থাকে। বর্তমানে কস্টিক সোডা উৎপাদনে মেমব্রেন সেল পদ্ধতি বহুল ব্যবহৃত হচ্ছে।


title: ব্রাইনের তড়িৎবিশ্লেষণ

text: মেমব্রেন সেলে সোডিয়াম হাইড্রোক্সাইড উৎপাদনের জন্য সোডিয়াম ক্লোরাইডের জলীয় দ্রবনকে তড়িৎ বিশ্লেষণ করা হয়।


title: ব্রাইনের তড়িৎবিশ্লেষণ

text: ব্রাইনের সম্পৃক্ত দ্রবণকে একটি প্রকোষ্ঠে প্রেরণ করা হয় যেখানে ক্লোরাইড আয়ন এনোডে জারিত হয়, ইলেকট্রন হারিয়ে ক্লোরিন গ্যাস তৈরী করেঃ


title: ব্রাইনের তড়িৎবিশ্লেষণ

text: ক্যাথোডে পানি থেকে উৎপন্ন ধনাত্বক হাইড্রোজেন আয়ন হাইড্রোজেন গ্যাস এবং হাইড্রোক্সাইড আয়ন উৎপন্ন করেঃ


title: ব্রাইনের তড়িৎবিশ্লেষণ

text: মেমব্রেন সেলের মেমব্রেনটি আয়ন ভেদী এজন্য একে আয়ন-এক্সচেঞ্জ মেমব্রেন বলে। এই মেমব্রেন সোডিয়াম আয়নকে (Na) অপরপার্শ্বে যেতে দেয় যেখানে হাইড্রোক্সাইড আয়নের সাথে বিক্রিয়া করে কস্টিক সোডা (NaOH) প্রস্তুত করে। ব্রাইনের তড়িৎবিশ্লেষণের সামগ্রিক বিক্রিয়াটি নিম্নরূপঃ


title: ব্রাইনের তড়িৎবিশ্লেষণ

text: ক্লোরিন এবং হাইড্রোজেন আয়নকে আলাদা রাখতেই মেমব্রেন সেল ব্যবহার করা হয়। কারণ ক্লোরিন এবং হাইড্রোজেন আয়ন পরষ্পরের সংস্পর্ষে এলে ক্লোরাইড এবং হাইপোক্লোরাইট আয়ন গঠন করেঃ


title: ব্রাইনের তড়িৎবিশ্লেষণ

text: 60 °C এর বেশি তাপমাত্রায় ক্লোরেট গঠন করেঃ


title: ব্রাইনের তড়িৎবিশ্লেষণ

text: ক্লোরিন ক্ষয়কারক সেজন্য এনোড (যেখানে ক্লোরিন উৎপন্ন হয়) অবশ্যই ক্ষয়রোধী, অবিক্রিয়ক ধাতু যেমন টাইটেনিয়াম দিয়ে তৈরী হতে হবে। অন্যদিকে ক্যাথোড (যেখানে হাইড্রোক্সাইড গঠিত হয়) সহজে জারিত হয় এমন ধাতু যেমন নিকেল দিয়ে তৈরী করা যাবে।


title: ব্রাইনের তড়িৎবিশ্লেষণ

text: মেমব্রেন সেলে এনোড এবং ক্যাথোড আয়নভেদী মেমব্রেন দ্বারা আলাদা করা থাকে। এই পুরো প্রক্রিয়াকে একত্রে ইলেকট্রোলাইজার বলে। একটি ইলেকটোলাইজারে একাধিক সেল থাকে। সেক্ষেত্রে এনোড এবং ক্যাথোডের সমন্বয়ে বাইপোলার ফ্রেম ব্যবহার করা হয়। দুটি ফ্রেমের মাঝে মেমব্রেনকে স্থাপন করা হয়। স্যাচুরেটেড ব্রাইন (সোডিয়াম ক্লোরাইডের সম্পৃক্ত দ্রবণ) এনোড অংশে এসিড সহ প্রবেশ করানো হয়। একে এনোলাইট বলা হয়। DC কারেন্ট রেক্টিফায়ারের মাধ্যমে ইলেকট্রোলাইজারের মাধ্যমে পরিচালিত করা হয়। NaCl এর উপাদানে ভেঙে যায়। কিন্তু মেমব্রেন শুধু মাত্র Na আয়নকে অপরপার্শ্বে যেতে দেয়। সেখানে উৎপন্ন হাইড্রোক্সাইড আয়নের সাথে মিলিত হয়ে কস্টিক সোডা উৎপন্ন করে। এনোডে ক্লোরাইড আয়ন জারিত হয়ে ক্লোরিন গ্যাস গঠন করে এবং ক্যাথোডে হাইড্রোজেন গ্যাস গঠিত হয়। উৎপন্ন হাইড্রোজেন এবং ক্লোরিন গ্যাসকে উচ্চতাপে হাইড্রোক্লোরিক এসিড গঠন করে। ক্লোরিণ গ্যাসকে তরলীকরণ করে সিলিন্ডারে করে বাজারজাত করা হয়।


title: ব্রাইনের তড়িৎবিশ্লেষণ

text: মেমব্রেন সেল পদ্ধতিতে পরিবেশ দূষণের মাত্রা অপেক্ষাকৃত কম বলে বাংলাদেশ, জাপানসহ বিশ্বের বিভিন্ন দেশে এই পদ্ধতিতে কস্টিক সোডা উৎপাদন করা হয়।


title: ব্রাইনের তড়িৎবিশ্লেষণ

text: ডায়াফ্রেম সেল পদ্ধতিতে দুই প্রকোষ্ঠকে একটি ভেদ্য ডায়াফ্রাম যা দ্বারা আলাদা করা হয়। ডায়াফ্রাম সাধারনত এসবেস্টস দিয়ে তৈরী করা হয়। ব্রাইন এনোড কম্পার্টমেন্টে প্রবেশ করানো হয় এবং এখান থেকে ক্যাথোড কম্পার্টমেন্টে প্রবাহিত হয়। মেমব্রেন সেলের মত এনোডে ক্লোরাইড আয়ন জারিত হয়ে ক্লোরিন তৈরী করে, পানি ভেঙে কস্টিক সোডা ও হাইড্রোজেন তৈরী করে। ডায়াফ্রাম কস্টিক সোডা এবং ক্লোরিন গ্যাসকে পরষ্পরের সংস্পর্শে আসা থেকে বিরত রাখে।


title: ব্রাইনের তড়িৎবিশ্লেষণ

text: সেল থেকে পাতলা কস্টিক ব্রাইন বেরিয়ে আসে। লবনকে আলাদা করা হয়। ইভাপোরেটর ব্যবহার করে কস্টিক সোডাকে সাধারনত ৫০% ঘনত্বে রূপান্তর করা হয়। এটা করতে প্রতি টন কস্টিকের জন্য তিন টন বাষ্প ব্যবহার করা হয়। কস্টিক ব্রাইন থেকে আলদা করা লবন পূনরায় সম্পৃক্ত ব্রাইন হিসেবে ব্যবহার করা হয়। ক্লোরিনের সাথে কিছু অক্সিজেন মিশ্রিত থাকে যা তরলীকরন (লিকুয়েফিকেশান) এবং বাষ্পায়ন (ইভাপোরেশান) পদ্ধতিতে বিশুদ্ধ করা হয়।


title: ব্রাইনের তড়িৎবিশ্লেষণ

text: মার্কারি সেল পদ্ধিতি কাস্টনার-কেলনার পদ্ধতি নামেও পরিচিত। পারদ বা মার্কারির পাতলা লেয়ার দিয়ে ক্যাথোড প্রস্তুত করা হয়। সম্পৃক্ত ব্রাইন দ্রবন ক্যাথোডের উপর প্রবাহিয় করা হয়। এনোডে ক্লোরিন উৎপন্ন হয়। ক্যাথোডে পারদের সাথে মিলিত হয়ে সোডিয়াম-মার্কারি এমালগাম হিসেবে সোডিয়াম উৎপন্ন হয়।


title: ব্রাইনের তড়িৎবিশ্লেষণ

text: এমালগাম সেল থেকে বের করে আনা হয় এবং পানির সাথে বিক্রিয়া করানো হয়। এমালগাম ভেঙে সোডিয়াম হাইড্রোক্সাইড এবং মার্কারি গঠন করে। মার্কারিকে পূনরায় ইলেকট্রোলাইট সেলে ব্যবহার করা যায়। মার্কারির ক্ষতিকর প্রভাবে পরিবেশ দূষণ হয়। কানাডা এবং জাপানে এর ব্যাপক ক্ষতিকর প্রভাব দেখা দেয়। বাংলাদেশের প্রথম কস্টিক উৎপাদনকারী প্লান্ট চট্টগ্রাম কেমিক্যালস মার্কারি সেল পদ্ধতিতে কস্টিক উৎপাদন করতো। পরবর্তিতে মার্কারি ব্যবহারে নিষেদ্ধাজ্ঞা জারী করা হয়।


title: ব্রাইনের তড়িৎবিশ্লেষণ

text: কস্টিক সোডার গুরুত্বের ভিত্তিতে আঞ্চলিক জাতীয়, আন্তঃর্জাতিক পর্যায়ে বেশ কিছু সংগঠন গড়ে উঠেছে। ইউরো ক্লোর এবং দ্যা ওয়ার্ল্ড ক্লোরিন কাউন্সিল এরকমই দুটো প্রতিষ্ঠান।


title: ব্রাইনের তড়িৎবিশ্লেষণ

text: দুটি বিকার ব্যবহার করে তড়িৎ বিশ্লেষণ করা যায়। একটি বিকারে থাকবে ব্রাইন দ্রবণ এবং অন্যটিতে বিশুদ্ধ পানি। দুই বিকারকে সংযুক্ত করতে সল্ট ব্রিজ বা লবন সেতু তৈরী করতে হবে। একটি বাঁকানো হোস পাইপ দিয়ে দুই বিকারকে সংযোগ করতে হবে। ধাতব বল ব্যবহার করা উচিত নয়। শেষ মাথা টিস্যু অথবা কাপড় দিয়ে আঁটকে দিতে হবে। যে বিকারে সোডিয়াম হাইড্রোক্সাইড এবং হাইড্রোজেন উৎপাদন করতে চাই সেখানে ঋনাত্বক ইলেকট্রড প্রবেশ করাতে হবে। অন্যটিতে কার্বন দন্ড দিয়ে প্রস্তুত ধনাত্বক ইলেকট্রোড প্রবেশ করাতে হবে।


title: ব্রাইনের তড়িৎবিশ্লেষণ

text: ১২ ভোল্টের ব্যাটারির সাহায্যে দুই তড়িৎদ্বারকে সংযুক্ত করতে হবে। এনোডে ক্লোরিন এবং ক্যাথোডে সোডিয়াম হাইড্রোক্সাইড উৎপন্ন হবে।


title: আলেকজান্ডার পোপ

text: আলেকজেন্ডার পোপ (২১ মে ১৬৮৮ – ৩০ মে ১৭৪৪) অষ্টাদশ শতকের একজন ইংরেজ কবি। ব্যঙ্গাত্মক ও প্রহসনমূলক লেখার জন্য তিনি জনপ্রিয়। ইংরেজি সাহিত্যের হিরোয়িক কাপলেট ধাঁচের লেখার জন্য তিনি বিখ্যাত। ‘দ্যা অক্সফোর্ড ডিকশনারি অব কোটেশানে’ সেক্সপিয়ারের পর সবচেয়ে বেশী সংখ্যক কোটেশান তার লেখা থেকে নেয়া হয়েছে। তিনিই প্রথম মহাকাব্য ইলিয়াডের ইংরেজিতে অনুবাদ করেন।


title: আলেকজান্ডার পোপ

text:
আলেকজেন্ডার পোপের পিতার নাম আলেকজেন্ডার পোপ সিনিয়র (১৬৪৬ – ১৭১৭)। তিনি ছিলেন একজন কাপড় ব্যবসায়ী। লন্ডনের লম্বার্ড স্ট্রীটে তার দোকান ছিল। তাঁর মাতার নাম এডিথ (নি টার্ণার) (১৬৪৩-১৭৩৩)। তারা দুজনেই ছিলেন রোমান ক্যাথলিক। সেই সময় ক্যাথলিকদের উপর আরোপিত টেস্ট এ্যাক্ট এর কারনে শৈশবে পোপের লেখাপড়া ব্যাহত হয়। সেই সময়ে এই আইনের অওতায় ক্যাথলিকদের জন্য শিক্ষকতা, বিশ্ববিদ্যালয়ে পড়াশোনা, ভোটপ্রদান অথবা জনপ্রতিনিধি হওয়ার অধিকার রহিত করা হয়। পোপ এই সময় তার খালার কাছে লেখাপড়া শুরু করেন। পরে তিনি দুইটি ক্যাথলিক স্কুলে পড়াশোনা করেন। অবৈধ হলেও লন্ডনের কিছু কিছু জায়গায় এধরনের স্কুল ছিল।
সেই সময় সমগ্র ইংল্যান্ড জুড়ে ক্যাথলিক বিদ্বেষ দান বেঁধে উঠেছিল। প্রেটেস্ট্যান্টরা লন্ডন বা ওয়েস্ট মিনিস্টার শহরের ১৬ কি.মি. এর মধ্যে ক্যাথলিক বসতি স্থাপনের বিরোধিতা করত। এই কারনে ১৭০০ সালে পরিবারের সাথে তিনি রয়েল উইন্ডফরেস্ট এর কাছে বিনফিল্ড এর পোপসউড এ চলে আসেন। গ্রামাঞ্চলের তাঁর নতুন আবাস্থলের বর্ণনা তাঁর ‘উইন্ডসর ফরেস্ট’ কবিতায় পাওয়া যায়। বিনফিল্ডে আসার পর তার আনুষ্ঠানিক শিক্ষা পুরোপুরি বন্ধ হয়ে যায়। এরপর থেকে তিনি বিভিন্ন সাহিত্যের ক্লাসিক লেখাগুলো পড়তে শুরু করেন। এর মধ্যে উল্লেখযোগ্য ছিলেন জিফরি চসার, উইলিয়াম সেক্সপিয়ার, হোমপার, ভার্জিল, হোরাক ও জুভেনাল।
বিনফিল্ডে তাঁর প্রচুর বন্ধু ও শুভাকাঙ্খি তৈরী হয়। যারা পরবর্তিতে তাঁর জীবনে বিভিন্নভাব অবদান রেখেছিলেন। জন ক্যারিল ছিলেন তাদের মধ্যে অন্যতম। তিনি পোপের চেয়ে ২০ বছর বড় ছিলেন। তরুন পোপকে তিনি নাট্যকার উইলিয়াম উইচারলি এবং কবি উইলিয়াম ওয়ালস এর সাথে পরিচয় করিয়ে দিয়েছিলেন। পোপের প্রথম এবং গুরুত্বপূর্ণ লেখাটি তারা সম্পাদনা করেছিলেন।


title: আলেকজান্ডার পোপ

text: ১৭০৯ সালের মে মাসে তার লেখা প্যাস্টোরালস্ প্রকাশিত হয়। এই লেখা রাতারাতি তাঁকে খ্যাতি এনে দেয়। ১৭১১ সালে প্রকাশিত হয় এসে অন ক্রিটিসিজম। এই লেখাটিও সমানভাবে সমাদ্রিত হয়।


title: আলেকজান্ডার পোপ

text:
১৭১১ সালের দিকে জন গে, জোনাথন সুইফট, থমাস পার্ণেল এবং জন আরবাটনট কে সাথে নিয়ে গড়ে তোলেন স্ক্রিবিলারুস ক্লাব। ব্যঙ্গাত্মক সাহিত্যে এই ক্লাবের সদস্যদের অবদান ছিল। এরপর তিনি গ্রিক মহাকাব্য হোমারের ইলিয়াড এর ইংরেজি অনুবাদের কাজে হাত দেন। পরিশ্রমসাধ্য এই কাজটি তিনি শুরু করেন ১৭১৫ সালে এবং শেষ করেন ১৭২০ সালে। হোমারের অনুবাদকর্ম থেকে তার কিছু অর্থ সমাগম হয়। সেই টাকা দিয়ে তিনি ১৭১৯ সালে টুইকেনহামে ’গ্রটো এন্ড গার্ডেন ‘ নামে সুড়ঙ্গ এবং বাগানসহ একটি দৃষ্টি নন্দন ভিলা নির্মাণ করেন। সুদৃশ্য মার্বেল পাথর ও স্ফটিক দিয়ে সাজানো হয়েছিল এই প্র‌মোদ ভিলাটি। বাগান আর বাড়িটি পুরোপুরি ধ্বংস হলেও সুরঙ্গটি র‌্যাডনর হাউজ ইনডিপেনডেন্ট কো-এড স্কুলের নিচে এর অস্তিত্ব এখনও আছে। মাঝে মাঝে স্থান‌টি দর্শনার্থীদের জন্য খুলে দেয়া হয়।
পোপের সর্বাধিক জনপ্রিয় কবিতা হল ‘দ্যা রেপ অব দ্যা লক’ প্রথম প্রকাশিত হয় ১৭১২ সালে। এটি একটি ব্যঙ্গাত্মক লেখা। উচ্চবংশীয়দের মধ্যে কলহ-বিবাদ ছিল এই কাব্যের মূল উপজিব্য।
তাঁর আর একটি রচনা, ’এসে অন ম্যান’ একটি দার্শনিক কাব্য। প্রকাশিত হয় ১৭৩২ থেকে ১৭৩৪ সালের মধ্যে।


title: আলেকজান্ডার পোপ

text: ১৭৪৪ সালের ৩০ শে মে টুইকেনহামের নিজ ভিলায় তিনি মারা যান। টুইকেনহামের চার্চ অব ইংল্যান্ডের সেন্ট মেরী দ্যা ভর্জিন এর সমাধিক্ষেত্রে তাকে সমাধিস্থ করা হয়।


title: আনোয়ারুর রহমান খান

text: অধ্যাপক ড. আনোয়ারুর রহমান খান যিনি এ আর খান নামেই বেশি পরিচিত (জন্ম: ১৯৩২ - মুত্যু: ২৫ মে, ২০১৫) বাংলাদেশের অন্যতম পথিকৃৎ ও বিশিষ্ট জ্যোতির্বিজ্ঞানী। তিনি দীর্ঘদিন ধরে বিশ্ববিদ্যালয়ে শিক্ষকতা এবং দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে কাজ করেছেন।


title: আনোয়ারুর রহমান খান

text: এ আর খানের জন্ম ১৯৩২ সালে ঢাকার বিক্রমপুরে। ১৯৫৫ সালে ঢাকা বিশ্ববিদ্যালয় থেকে পদার্থবিজ্ঞান বিভাগে তিনি স্নাতকোত্তর সম্পন্ন করেন।


title: আনোয়ারুর রহমান খান

text: এ আর খান ঢাকা বিশ্ববিদ্যালয়ে তাঁর কর্মজীবন শুরু করেন। ১৯৬০ সালে কলম্বো পরিকল্পনার ফেলো হিসেবে যুক্তরাজ্যের ন্যাশনাল ফিজিক্যাল ল্যাবরেটরি ও কেমব্রিজ বিশ্ববিদ্যালয়ের কেভেন্ডিস ল্যাবরেটরিতে গবেষক হিসেবে কাজ করেন। পরে ১৯৬২ সালে লন্ডনের ইম্পেরিয়াল কলেজে যোগদান করেন এবং সেখান থেকে পিএইচডি সম্পন্ন করে দেশে ফিরে আসেন। এরপর প্রথমে পদার্থবিজ্ঞান বিভাগ ও পরে ফলিত পদার্থবিজ্ঞান বিভাগে (অধুনা তড়িৎ ও ইলেকট্রনিক কৌশল বিভাগ) অধ্যাপনা করেন। এ আর খান দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে ১৯৭৬ সালের ৬ সেপ্টেম্বর ঢাকা বিশ্ববিদ্যালয়ে নিজের বাসভবনের গ্যারেজে প্রতিষ্ঠা করেন অণুসন্ধিৎসুচক্র বিজ্ঞান সংগঠন। পাশাপাশি তিনি গড়ে তোলেন বাংলাদেশ অ্যাস্ট্রোনমিক্যাল সোসাইটি। ১৯৯৫ ও ২০১১ সালে বাংলাদেশের হিরণ পয়েন্ট ও পঞ্চগড় থেকে পূর্ণগ্রাস সূর্যগ্রহণ পর্যবেক্ষণ দলের নেতৃত্ব দেন। গ্রামীণ বিজ্ঞান শিক্ষকদের মানোন্নয়নের জন্য বাংলাদেশ বিজ্ঞান জনপ্রিয়করণ সমিতি ও বাংলাদেশ ফ্রিডম ফাউন্ডেশনের যৌথ আয়োজন সত্যেন বসু বিজ্ঞান শিক্ষক ক্যাম্পের সূচনা করেন। ১৯৭৬ সাল থেকে তিনি বিভিন্ন দৈনিকের জন্য রাতের আকাশ-চিত্র তৈরি করে দিতেন। ১৯৮৫ সালে বাংলাদেশে হ্যালির ধূমকেতু পর্যবেক্ষণের জন্য গঠিত জাতীয় কমিটির আহ্বায়ক ছিলেন তিনি। ইউনেস্কো ২০০৯ সালকে আন্তর্জাতিক জ্যোতির্বিজ্ঞান বছর হিসেবে পালন করে, প্যারিসে জ্যোতির্বিজ্ঞান বর্ষের উদযাপনের উদ্বোধনী অণুষ্ঠানে তিনি বাংলাদেশের প্রতিনিধিত্ব করেন। ১৯৯২ সালে ঢাকা বিশ্ববিদ্যালয়ের ফলিত পদার্থবিজ্ঞান বিভাগ থেকে অবসর নেওয়ার পর থেকে বাংলাদেশের বিজ্ঞান ও জ্যোতির্বিদ্যা চর্চার প্রসারে নিরলস কাজ করেছেন। তিনি ছিলেন বিজ্ঞান ও সংস্কৃতি পরিষদের প্রেসিডিয়াম সদস্য, অণুসন্ধিৎসু চক্রের সভাপতি, বাংলাদেশ দাবা ফেডারেশন ও বাংলাদেশ ঘুড়ি ফেডারেশনের সভাপতি। সম্পাদনা করেছেন বিজ্ঞান সাময়িকী। পরিচালনা করেছেন ঢাকা বেতারে শিক্ষার্থীদের জন্য বিজ্ঞানবিষয়ক অণুষ্ঠান। পরিবেশ আন্দোলনেও সক্রিয় ছিলেন। দেশ-বিদেশের বিভিন্ন স্বীকৃত জার্নালে প্রকাশিত তাঁর লেখা গবেষণাপত্রের সংখ্যা ২০টিরও বেশি।


title: আনোয়ারুর রহমান খান

text: এ আর খান ২০১৫ সালের ২৫ মে বাংলাদেশ সময় ভোর পাঁচটার দিকে লন্ডনের সেন্ট মেরি হাসপাতালে মারা যান। মৃত্যুকালে এ আর খানের বয়স হয়েছিল ৮৪ বছর।


title: বুদ্ধবংশ

text: বুদ্ধবংশ হল একটি বৌদ্ধ ধর্মগ্রন্থ তথা সন্তজীবনী। এই গ্রন্থে গৌতম বুদ্ধ ও চব্বিশ জন পূর্বতন বুদ্ধের (যাঁরা গৌতম বুদ্ধের বুদ্ধত্ব অর্জনের ভবিষ্যদ্বাণী করেছিলেন) জীবনী বর্ণিত হয়েছে। এই গ্রন্থটি "সুত্ত পিটকে"র পঞ্চম তথা শেষ বিভাগ "খুদ্দক নিকায়ে"র চতুর্দশ গ্রন্থ। "সুত্ত পিটক" হল "ত্রপিটক" বা থেরবাদ বৌদ্ধধর্মের পালি আনুশাসনিক গ্রন্থাবলির তিনটি "পিটক" বা বিভাগের অন্যতম।


title: বুদ্ধবংশ

text: অধিকাংশ বিশেষজ্ঞের মতে, "অপদান" ও "চরিয়াপিটকে"র মতো "বুদ্ধবংশ" খ্রিস্টপূর্ব দ্বিতীয় ও প্রথম শতাব্দীতে রচিত হয়। সেই কারণে এটি পালি আনুশাসনিক ধর্মগ্রন্থাবলির মধ্যে পরে যুক্ত হয়েছিল।


title: বুদ্ধবংশ

text: প্রথম অধ্যায়ে রয়েছে কিভাবে গৌতম বুদ্ধ তাঁর অভিজ্ঞান বা অতিপ্রাকৃত জ্ঞান বর্ণনা করার জন্য আকাশে একটি রত্নময় পথ সৃষ্টি করলেন। তা দেখে সারিপুত্ত বুদ্ধকে জিজ্ঞাসা করলেন:


title: বুদ্ধবংশ

text: দ্বিতীয় অধ্যায়ে গৌতম বুদ্ধ বলছেন, কিভাবে অনেক আগের এক জন্মে সুমেধ বুদ্ধ নামে তিনি তৎকালীন দীপঙ্কর বুদ্ধের এক ভবিষ্যদ্বাণী শুনেছিলেন যে, "পরবর্তী যুগে শাক্যমুনি নামে তিনি এক বুদ্ধ হবেন।" এবং তাঁকে দশ পরিপূর্ণতা অনুশীলন করতে হবে।


title: বুদ্ধবংশ

text: তৃতীয় থেকে ২৬তম অধ্যায়ে চব্বিশজন জন্য ঐতিহাসিক বুদ্ধের কাহিনি রয়েছে। এঁরা গৌতম বুদ্ধের আগে জন্মগ্রহণ করেছিলেন এবং পূর্বজন্মে গৌতম বুদ্ধ বোধি অর্জনের জন্য কি কি করেছিলেন তাও এই অধ্যায়গুলিতে পাওয়া যায়।


title: বুদ্ধবংশ

text: ২৭তম অধ্যায়ে গৌতম বুদ্ধের জীবনী বর্ণিত হয়েছে।


title: বুদ্ধবংশ

text: ২৮তম অধ্যায়ে দীপঙ্করের পূর্ববর্তী তিন বুদ্ধ এবং ভবিষ্যৎ বুদ্ধ মৈত্রেয়ের কথা আছে।


title: বুদ্ধবংশ

text: ২৯তম অধ্যায়ে বুদ্ধের মৃত্যুর পর তাঁর দেহাবশেষ বণ্টনের কথা রয়েছে।The chronicle of twenty-four Buddhas, by Mingun Sayadaw, edited and translated by Professor U Ko Lay and U Tin Lwin, Yangon, Myanmar. Includes only chapters 1, 22, 23, and 24.


title: বক্স গাছের মথ

text: বক্স গাছের মথ ("Cydalima perspectalis") () হল ক্রামবিদা গোত্রের একটি মথ প্রজাতি। এটি পূর্ব এশিয়ার (জাপান, চীন, তাইওয়ান, কোরিয়া, রাশিয়ার দূর প্রাচ্য, এবং ভারত) একটি স্থানীয় প্রজাতি। এটি ইউরোপের একটি ইনট্রোডিউসড বা প্রবর্তিত প্রজাতি যা ২০০৬ সালে জার্মানিতে, এবং পরবর্তীতে ২০০৭ সালে সুইজারল্যান্ড ও নেদারল্যান্ডে, ২০০৯ সালে ফ্রান্স, গ্রেট ব্রিটেন, ও অস্ট্রিয়াতে প্রথমবারের মতো নথিভুক্ত করা হয়। ২০০৯ সালে এই বক্স গাছের মথকে হাঙ্গেরি, রোমানিয়া, ও তুরস্ক থেকে প্রথমবারের মতো উল্লেখ করা হয়। স্লোভাকিয়া, বেলজিয়াম আর ক্রোয়েশিয়াতেও একে পাওয়া গেছে বলে জানা যায়। ২০১৪ সালের অলিম্পিকের প্রস্তুতিকালে ২০১২ সালে "বক্সুস সেপমেরভিরেন্স" গাছের মাধ্যমে ইতালি থেকে এই মথটি সচিতে চলে আসে এবং এর পরের বছর থেকেই "বুক্সুস কলকিকা" গাছকে প্রচুর পরিমাণে পত্রশূন্য করতে থাকে।


title: বাকেরগঞ্জ পৌরসভা

text: বাকেরগঞ্জ পৌরসভা বাংলাদেশের বরিশাল জেলার বাকেরগঞ্জ উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি খ শ্রেণীর পৌরসভা এবং বরিশাল-৬ আসনের অন্তর্গত নির্বাচনী এলাকা।


title: বাকেরগঞ্জ পৌরসভা

text: ১৯৯০ সালে বাকেরগঞ্জ পৌরসভা প্রতিষ্ঠিত হয়। এ পৌরসভায় ৫০ কিলোমিটার সড়কের মধ্যে ৪০ কিলোমিটার সড়ক পাকা এবং ১০ কিলোমিটার সড়ক কাচা।


title: বাকেরগঞ্জ পৌরসভা

text: বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বাকেরগঞ্জ পৌরসভা

text: ২০১১ সালের আদমশুমারি অনুসারে, বাকেরগঞ্জ পৌরসভা এলাকার জনসংখ্যা ২৯৮৯০ জন। এর মধ্যে পুরুষ ১৪,২৫০ জন ও মহিলা ১৪,২৪০ জন। প্রতি বর্গ কিলোমিটারে জনসংখ্যার ঘনত্ব ১,৮৪৮ জন। এবং বার্ষিক জনসংখ্যা বৃদ্ধির হার ১.৩০% ।


title: আল-কুরতুবি

text: ইমাম আবু আবদুল্লাহ আল কুরতুবি বা আবু আবদুল্লাহ মুহাম্মদ ইবনে আহমেদ ইবনে আবু বকর আল আনসারি আল কুরতুবি () ছিলেন কর্ডো‌বার একজন বিখ্যাত মুফাসসির, মুহাদ্দিস ও ফকিহ। তিনি ফিকহের মালিকি মাজহাবের অনুসারী ছিলেন। তাফসীর আল কুরতুবি নামক কুরআনের তাফসির গ্রন্থের জন্য তিনি বেশি পরিচিত।


title: আল-কুরতুবি

text: ইমাম কুরতুবি ১৩শ শতাব্দীতে স্পেনের কর্ডো‌বায় জন্মগ্রহণ করেন। তার বাবা ছিলেন একজন কৃষক। ১২৩০ সালে স্প্যানিশ আক্রমণের সময় তার বাবা মারা যান। তরুণ বয়সে কুরতুবি পাত্র তৈরির জন্য তার পরিবারে মাটি আনার কাজ করেছেন। কর্ডো‌বায় তিনি তার শিক্ষা সমাপ্ত করেন। ১২৩৬ সালে রাজা প্রথম ফার্নান্ডো কর্ডো‌বা দখল করে নিলে তিনি আলেক্সান্দ্রিয়া চলে যান। সেখানে তিনি হাদিস ও তাফসীর অধ্যয়ন করেন। এরপর তিনি কায়রো যান এবং মুনিয়া আবিল খুসাবে বসবাস শুরু করেন। বাকি জীবন তিনি এখানে অতিবাহিত করেছেন। ইমাম কুরতুবি তার সৌজন্যতা ও জীবনযাপন ধারার জন্য পরিচিত ছিলেন। ১২৭৩ সালে ইমাম কুরতুবি মৃত্যুবরণ করেন। মুনিয়া আবিল খুসাবে তাকে দাফন করা হয়। ১৯৭১ সালে তার মাজারের পাশে তার নামে মসজিদ নির্মিত হয়েছে।


title: আল-কুরতুবি

text: তাফসীর, হাদিস, তিলাওয়াত ও ফিকহে ইমাম কুরতুবি দক্ষতা অর্জন করেন যা তার লেখায় ফুটে উঠেছে। অনেক পন্ডিত তার পাণ্ডিত্যপূর্ণ কর্মের প্রশংসা করেন। নিজের রচনায় ইমাম কুরতুবি সুন্নি দৃষ্টিভঙ্গির পক্ষে অবস্থান নিয়েছেন এবং মুতাজিলাদের সমালোচনা করেছেন।


title: আত তুরতুশি

text: আবু বকর মুহাম্মদ আত তুরতুশি (আরবি: أبو بكر محمد بن الوليد الطرطوشي) (১০৫৯ – ১১২৬ খ্রিষ্টাব্দ) (৪৫১ – ৫২০ হিজরি) (আত তুরতুশি নামে বেশি পরিচিত) ছিলেন ১২শ শতাব্দীর একজন খ্যাতনামা আন্দালুসিয়ান রাজনৈতিক দার্শনিক। এছাড়া তিনি ফিকহের মালিকি মাজহাবের একজন পন্ডিত।


title: আত তুরতুশি

text: আত তুরতুশি ১০৫৯ সালে আন্দালুসের টরটসার এবরো বদ্বীপে জন্মগ্রহণ করেন। এসময় এই অঞ্চল বিভিন্ন তাইফা রাজ্যে বিভক্ত হয়ে পড়েছিল। তিনি প্রথমে জারাগোজায় যান এবং বিখ্যাত পন্ডিত ও কবি আবুল ওয়ালিদ আল বাজির কাছে শিক্ষাগ্রহণ শুরু করেন। আন্দালুসিয়ান পলিমেথ ইবনে হাজমের দার্শনিক ও রাজনৈতিক গ্রন্থগুলো অধ্যয়ন করেছেন।


title: আত তুরতুশি

text: শিক্ষার উদ্দেশ্যে আত তুরতুশি মুসলিম বিশ্বের অনেক অঞ্চলে ভ্রমণ করেছেন এবং পূর্বদিকে বাগদাদ পর্যন্ত অগ্রসর হন। তার ভ্রমণ করা স্থানের মধ্যে রয়েছে দামেস্ক, আলেপ্পো, কায়রো ও আলেক্সান্দ্রিয়া। এরপর তিনি আলেক্সান্দ্রিয়ায় বসবাস শুরু করেন এবং সেখানে মাদ্রাসায় লেখাপড়া করতে থাকেন। আত তুরতুশি কঠোরভাবে মিশরের ফাতেমীয় খিলাফতের ইসমাইলি মতবাদের সমালোচনা করেছিলেন। আলমোরাভি শাসক ইউসুফ ইবনে তাশফিনের জন্য তিনি একটি ফতোয়া প্রদান করেছিলেন যাতে তাকে স্পেন আক্রমণ করে বিভক্ত তাইফা রাজ্যগুলোকে ক্ষমতাচ্যুত করার অনুমতি দেয়া হয়। "সিরাজ আল মুলুক" তার বিখ্যাত রচনাকর্ম। এটি রাজনৈতিক তত্ত্বের উপর একটি গুরুত্বপূর্ণ রচনা।


title: কাম্পরা সান জোভান্নি

text: কাম্পরা সান জোভান্নি ইতালির ক্যালাব্রিয়া এর কোসেঞ্জা প্রদেশের আমানসিয়া সম্প্রদায়ের (কমিউন) একটি ফ্রাজিওনে। এটির অবস্থান কাতানজারো প্রদেশ এর সীমানার কাছে।


title: অজয় জাদেজা

text: অজয়সিংজি দৌলতসিংজি জাদেজা (; জন্ম: ১ ফেব্রুয়ারি, ১৯৭১) গুজরাটের যমনগর এলাকায় জন্মগ্রহণকারী ভারতের সাবেক ক্রিকেটার। ১৯৯২ থেকে ২০০০ মেয়াদে ভারত ক্রিকেট দলের অন্যতম সদস্য ছিলেন অজয় জাদেজা। এছাড়াও, ভারত দলকে ১৩টি একদিনের খেলায় নেতৃত্ব দিয়েছেন।


title: অজয় জাদেজা

text: পাতানো খেলার অভিযোগে তাকে নিষিদ্ধ ঘোষণা করা হলেও ২৭ জানুয়ারি, ২০০৩ তারিখে দিল্লি হাইকোর্টের আদেশ বলে তার উপর আরোপিত নিষেধাজ্ঞাদেশ বাতিল করা হয়।


title: অজয় জাদেজা

text: সমগ্র খেলোয়াড়ী জীবনে জাদেজা ১৫ টেস্ট ও ১৯৬টি একদিনের আন্তর্জাতিকে অংশগ্রহণ করেছেন। ১৯৯০-এর দশকের শেষার্ধ্বে তার দ্রুতগতিতে রান তোলা বেশ স্মরণীয় হয়ে আছে। এছাড়াও তিনি দলের অন্যতম সেরা ফিল্ডার হিসেবে চিহ্নিত হয়ে আছেন।


title: অজয় জাদেজা

text: ১৯৯৬ সালের ক্রিকেট বিশ্বকাপের কোয়ার্টার ফাইনালে চিরপ্রতিদ্বন্দ্ব্বী পাকিস্তানের বিপক্ষে ২৫ বলে ৪৫ রান করে স্মরণীয় ভূমিকা রাখেন। তন্মধ্যে ওয়াকার ইউনুসের শেষ দুই ওভারে ৪০ রান সংগ্রহ করেছিলেন। একদিনের আন্তর্জাতিকে ৪র্থ ও ৫ম উইকেট জুটিতে মোহাম্মদ আজহারউদ্দীনের সাথে যথাক্রমে জিম্বাবুয়ে ও শ্রীলঙ্কার বিপক্ষে সর্বোচ্চ রানের রেকর্ড গড়েন। এছাড়াও শারজায় অনুষ্ঠিত খেলায় ইংল্যান্ডের বিপক্ষে ১ ওভারে ৩ রান দিয়ে ৩ উইকেট পেয়ে দলকে বিজয়ী করতে সহায়তা করেন। ৩ জুন, ২০০০ তারিখে পাকিস্তানের বিপক্ষে পেপসি এশিয়া কাপে সর্বশেষ একদিনের আন্তর্জাতিকে অংশ নিয়েছিলেন। ঐ খেলায় ৪ ছক্কা ও ৮ চারে ৯৩ রান করলেও তার দল হেরে যায়।


title: অজয় জাদেজা

text: কিন্তু ক্রিকেটের যাবতীয় অর্জনসমূহ পাতানো খেলায় অংশগ্রহণের অভিযোগে কলুষিত হয় ও ৫-বছরের জন্য নিষেধাজ্ঞা প্রদান করা হয়। তবে, ২৭ জানুয়ারি, ২০০৩ তারিখে দিল্লি হাইকোর্ট তার উপর আরোপিত নিষেধাজ্ঞা প্রত্যাহার করে এবং তাকে ঘরোয়া ও আন্তর্জাতিক ক্রিকেটে অংশগ্রহণের অনুমতি দেয়। ২০১৩ সালে রঞ্জি ট্রফিতে তিনি অংশগ্রহণ করেন।


title: অজয় জাদেজা

text: বর্তমানে তিনি ক্রিকেট ধারাভাষ্যকার হিসেবে দায়িত্ব পালনসহ হরিয়ানা ক্রিকেট দলের অধিনায়কত্ব করছেন। সাবেক পাকিস্তান ক্রিকেট দলের অধিনায়ক জহির আব্বাসের সাথে ২০০৩ সালের আইসিসি ক্রিকেট বিশ্বকাপে ধারাভাষ্যের দায়িত্বে ছিলেন। ২০০৭ সালের বিশ্বকাপেও একই দায়িত্বে ছিলেন। পরে এনডিটিভি ইন্ডিয়া ও এনডিটিভি ২৪*৭ চ্যানেলে ক্রিকেট বিশ্লেষক হিসেবে ছিলেন।


title: ইন্দপুর সমষ্টি উন্নয়ন ব্লক

text:
ইঁদপুর সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার একটি প্রশাসনিক অঞ্চল। এই ব্লকটি ইঁদপুর থানার অধীনস্থ। ব্লকের সদর ইঁদপুর।
ইঁদপুর ব্লকটি অক্ষ-দ্রাঘিমাংশে অবস্থিত। এই ব্লকের গড় উচ্চতা । ব্লকের আয়তন ৩০০.২০ বর্গ কিলোমিটার।


title: ইন্দপুর সমষ্টি উন্নয়ন ব্লক

text:
ইঁদপুর ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: ভেদুয়াসোল, ব্রাহ্মণবান্ধিয়া, ব্রজরাজপুর, গৌরবাজার, হাটগ্রাম, ইঁদপুর ও রঘুনাথপুর।
ইঁদপুর ব্লকটি বাঁকুড়া ও খাতড়া শহরদুটির মধ্যে সংযোগরক্ষাকারী রাস্তার উপর অবস্থিত।
২০০১ সালের জনগণনা অনুসারে, ইঁদপুর ব্লকের জনসংখ্যা ১৩৭,৮০০। এর মধ্যে ৭০,৮৭৬ জন পুরুষ এবং ৬৬,৯২৪ জন মহিলা। ১৯৯১-২০০১ সালে দশকীয় বৃদ্ধির হার ১০.১৫%। বাঁকুড়া জেলার দশকীয় বৃদ্ধির হার ১৩.৭৯%। রাজ্যের দশকীয় বৃদ্ধির হার ১৭.৮৪%।


title: ইন্দপুর সমষ্টি উন্নয়ন ব্লক

text: ইঁদপুর ব্লকে তফসিলি জাতি জনসংখ্যা ৫৭, ৩৯২ এবং তফসিলি উপজাতি জনসংখ্যা ১৩,১৫১।


title: ইন্দপুর সমষ্টি উন্নয়ন ব্লক

text: ইঁদপুর গোয়েঙ্কা উচ্চমাধ্যমিক বিদ্যালয় এই শহরে অবস্থিত। এখানে একটি গ্রন্থাগার রয়েছে। ইঁদপুর ব্লক থেকে ১৭ কিলোমিটার দূরে শালদিহা উচ্চমাধ্যমিক বিদ্যালয় ও শালদিহা কলেজ অবস্থিত। বেলুট গ্রন্থাগার শালদিহা কলেজ থেকে ৫ কিলোমিটার দূরে অবস্থিত।


title: ওলন্দাজ উইকিপিডিয়া

text:
ওলন্দাজ উইকিপিডিয়া () হচ্ছে অনলাইন বিশ্বকোষ উইকিপিডিয়ার ওলন্দাজ ভাষার সংস্করণ। ২০০১ সালে ওলন্দাজ উইপিডিয়ার পথচলা শুরু হয়। 2022 পর্যন্ত ডাচ উইকিপিডিয়ার নিবন্ধ সংখ্যা , যা একে তৃতীয় বৃহত্তম উইকিপিডিয়া হিসেবে স্বীকৃতি দিয়েছে। এটা চতুর্থ উইকিপিডিয়া ভাষা যার নিবন্ধ সংখ্যা ১মিলিয়ন (১০ লাখ) অতিক্রম করেছে। প্রথম, দ্বিতীয় ও তৃতীয় অবস্থানে আছে ইংরেজী, জার্মান ও ফরাসী ভাষার উইকিপিডিয়া। ২০১৬ সালের এপ্রিল মাসে ডাচ উইকিপিডিয়ার ১১৫৪ জন সক্রিয় সদস্য প্রত্যেকে কমপক্ষে পাঁচটি করে সম্পাদনা করেছেন।
২০০১ সালের ১৯ জুন ওলন্দাজ উইকিপিডিয়া যাত্রা শুরু করে এবং ২০০৫ সালে এক লাখ তম নিবন্ধ তৈরী হয়। শীর্ষ দশ উইকিপিডিয়ার হিসেবে ডাচ ভাষার উইকিপিডিয়া পাতা-ভাষাভাষী লোক হিসেবে সব থেকে বড় উইকিপিডিয়া। 2022, পর্যন্ত জন ব্যবহারকারী, জন প্রশাসক টি ফাইলস আছে এই উইকিপিডিয়ায়।


title: ওলন্দাজ উইকিপিডিয়া

text: ডাচ উইকিপিডিয়ার বেশীরভাগ নিবন্ধ (৫৯%) ইন্টারনেট বটের মাধ্যমে তৈরী। ২০১১ এর অক্টোবর মাসে কিছু বট মিলে ৮০,০০০ নিবন্ধ তৈরি করে মাত্র ১১ দিনে (যা সমগ্র নিবন্ধের ১০%)।


title: ওলন্দাজ উইকিপিডিয়া

text: ২০১১ সালের ডিসেম্বর মাসে ডাচ উইকিপিডিয়ার ১ মিলিয়ন তম নিবন্ধটি তৈরী হয়। সে সময়ে বটের সাহায্যে দশদিনে এক লাখ নিবন্ধ তৈরী করা হয়। ২০১৩ সালের মার্চ মাসে ফরাসি উইকিপিডিয়া কে পেছনে ফেলে ডাচ উইকিপিডিয়া চতুর্থ স্থান দখল করে।


title: দাদাগিরি আনলিমিটেড

text: দাদাগিরি আনলিমিটেড ভারতীয় বাংলা টিভি চ্যানেল জি বাংলা এর একটি কুইজ শো। এটি প্রথম শুরু হয় ২০০৯ সালের ১২ অক্টোবর। দাদাগিরি আনলিমিটেড বর্তমানে মৌসুম ৫ চলছে। দাদাগিরি আনলিমিটেড অনুষ্ঠানটি উপস্থাপনা করেন ভারতীয় জাতীয় দলের সাবেক অধিনায়ক সৌরভ গাঙ্গুলি।


title: দাদাগিরি আনলিমিটেড

text: এই অনুষ্ঠানে জনপ্রিয় ব্যক্তি থেকে শুরু করে কলকাতার বিভিন্ন জেলা থেকে বাছাই করা মানুষ জন এসে থাকেন।


title: দাদাগিরি আনলিমিটেড

text: • মৌসুম ১ — শাহরুখ খান


title: দাদাগিরি আনলিমিটেড

text: • মৌসুম ২ — প্রসেনজিৎ চট্টোপাধ্যায়, জিৎ এবং মিঠুন চক্রবর্তী


title: দাদাগিরি আনলিমিটেড

text: • মৌসুম ৩ — অলকা ইয়াগনিক এবং উদিত নারায়ণ


title: দাদাগিরি আনলিমিটেড

text: • মৌসুম ৪ — ফারহান আখতার এবং বিদ্যা বালান


title: দাদাগিরি আনলিমিটেড

text: • মৌসুম ৫ — বিপাশা বসু, মোনালি ঠাকুর এবং পলাশ সেন


title: দাদাগিরি আনলিমিটেড

text: • মৌসুম ৬ — অঙ্কুশ, মিমি চক্রবর্তী, নুসরাত জাহান এবং সায়ন্তিকা বন্দ্যোপাধ্যায়.


title: দাদাগিরি আনলিমিটেড

text: • মৌসুম ৭ — শচীন তেন্ডুলকর


title: দাদাগিরি আনলিমিটেড

text:
এই অনুষ্ঠান এর রাউন্ড সমূহ
এই রাউন্ড এ প্রায় ২০ জন প্রতিযোগী থেকে ৬ জন কে নির্বাচন করা হয় ৬টি আলাদা আলাদা প্রশ্ন করে। তাদের মধ্যে থেকে সবচেয়ে কম সময়ে যারা সঠিক প্রশ্নের উত্তর দিতে পারে তারাই পরবর্তী রাউন্ড এর জন্য নির্বাচিত হয়।
এই রাউন্ড এ সবাইকে ৬ টি প্রশ্ন করা হয়ে থাকে। সবাই যার যার মত করে উত্তর দিতে পারে। প্রতিটি প্রশ্ন এর সাথে উত্তর পরিবর্তন করা যায়।
এইখানে ৬ জন প্রতিযোগীকে ২, ৪, ৬ রানের জন্য প্রশ্ন করা হয়ে থাকে। সঠিক উত্তরের জন্য পুরা নাম্বার আর ভুল উত্তরের জন্য - ডাবল করা হয়। এইখানে আবার এক জনের প্রশ্নে আরেকজন চ্যালেঞ্জ করতে পারে।
কাভার ড্রাইভ রাউন্ডে বড় পর্দায় ৪ টি কাটাগরি আসে। সেইখান থেকে তাদের তাদের পছন্দ অনুসারে প্রশ্ন করা হয়ে থাকে। এইখানেও প্রতি ভুল উত্তরের জন্য নেগেটিভ মার্ক করা হয়।
এই রাউন্ড সবচেয়ে কঠিন রাউন্ড হিসাবে বিবেচনা করা হয়। এইখানে প্রত্যেকের জন্য আলাদা আলাদা করে ৬টি প্রশ্ন করা হয়ে থাকে। এইখানেও প্রতি ভুল উত্তরের জন্য নেগেটিভ মার্ক করা হয়।
এই রাউন্ডে সবার জন্য ১২ টি প্রশ্ন করা হয়ে থাকে। প্রতিটি প্রশ্নের সাথে ২টি করে উত্তর দেওয়া থাকে। যিনি আগে বাজার চাপ দিবেন তিনি আগে উত্তর দিতে পারবেন। এইখানে প্রতিটি প্রশ্নের জন্য ৬ রান এবং ভুল উত্তরের জন্য মাইনাস ৬ রান হিসাবে যোগ হবে।


title: দাদাগিরি আনলিমিটেড

text: সর্বশেষ রাউন্ড হচ্ছে। এইখানে বড় পর্দায় কিছু বিষয় থাকে সেইখান থেকে যার স্কোর বেশি থাকে তাকে প্রথম বিষয় বাছাই করার সুযোগ দেওয়া হয়। আর তার বিষয়ের চ্যালেঞ্জ করতে পারবে ঠিক তার বামের প্রতিযোগী।


title: মুয়াবিয়া ইবনে হিশাম

text: মুয়াবিয়া ইবনে হিশাম ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন।


title: মুয়াবিয়া ইবনে হিশাম

text: আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।


title: মুয়াবিয়া ইবনে হিশাম

text: মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন। ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন।


title: মুয়াবিয়া ইবনে হিশাম

text: আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন।


title: মার্কিন যুক্তরাষ্ট্র জাতীয় ক্রিকেট দল

text: মার্কিন যুক্তরাষ্ট্র জাতীয় ক্রিকেট দল আন্তর্জাতিক ক্রিকেটে মার্কিন যুক্তরাষ্ট্রের প্রতিনিধিত্বকারী জাতীয় ক্রিকেট দল। ১৯৬৫ সালে দলটি আন্তর্জাতিক ক্রিকেট কাউন্সিলের সহযোগী সদস্য পদ লাভ করে। দলটি ইউনাইটেড স্টেটস অব আমেরিকা ক্রিকেট অ্যাসোসিয়েশন (ইউএসএসিএ) কর্তৃক পরিচালিত হচ্ছে। কিন্তু আইসিসি’র নতুন গঠনতন্ত্রের ফলে সংস্থার সদস্যপদ বাতিল করা হয়। পরবর্তীতে ১ এপ্রিল, ২০০৮ তারিখে গঠনতন্ত্র সংশোধনের ফলে প্রয়োজনীয় শর্ত অনুসরণ করায় এর সদস্যপদ বহাল রাখা হয়। এরফলে সংস্থাটি ওয়েস্ট ইন্ডিজ ক্রিকেট বোর্ডের তত্ত্বাবধানে চলে যায় ও আইসিসি দলটির প্রত্যাবর্তনকে স্বাগতঃ জানায়।


title: মার্কিন যুক্তরাষ্ট্র জাতীয় ক্রিকেট দল

text: কিন্তু অদ্যাবধি ক্রিকেট খেলা মার্কিন যুক্তরাষ্ট্রে তেমন দৃষ্টি আকর্ষণ করতে পারেনি। মাত্র পাঁচটি মানসম্মত ক্রিকেট পিচ রয়েছে ও দলে মাত্র তিনজন মার্কিন যুক্তরাষ্ট্রে জন্মগ্রহণকারী খেলোয়াড় রয়েছেন।


title: মার্কিন যুক্তরাষ্ট্র জাতীয় ক্রিকেট দল

text:
অষ্টাদশ শতকের শুরুতে ব্রিটিশেরা তেরোটি উপনিবেশে ক্রিকেট খেলোর গোড়াপত্তন করে। অষ্টাদশ শতকে ক্রিকেটের প্রসার শুরু হয়। অসমর্থিত সূত্রে জানা যায়, জর্জ ওয়াশিংটন ক্রিকেটের তুথোড় সমর্থক ছিলেন। আমেরিকার বিপ্লবের সময় ভ্যালি ফোর্জে তাঁর সমর্থকদের নিয়ে কমপক্ষে একটি খেলায় অংশ নিয়েছিলেন। এ প্রসঙ্গে জন অ্যাডামস কংগ্রেসে বক্তব্য রাখেন যে, যদি ক্রিকেট ক্লাবের প্রধানকে ‘প্রেসিডেন্ট’ বলা হয়, তাহলে নতুন দেশের প্রধানকে একই নামে না ডাকার কোন কারণ নেই।
১৮৪৪ সালে মার্কিন যুক্তরাষ্ট্র দল সর্বপ্রথম কানাডার বিপক্ষে আন্তর্জাতিক ক্রিকেট খেলায় অংশ নেয়। নিউইয়র্কের ব্লুমিংড্যাল পার্কের সেন্ট জর্জেস ক্রিকেট ক্লাব মাঠে খেলাটি অনুষ্ঠিত হয়েছিল। এই প্রথম আন্তর্জাতিক খেলায় প্রায় ২০,০০০ দর্শক উপস্থিত হয়েছিলেন ও আধুনিক যুগে অবস্থান করেও দীর্ঘকালীন আন্তর্জাতিক ক্রীড়া প্রতিপক্ষের মর্যাদা লাভ করে আসছে উভয়দল। খেলা থেকে $১২০,০০০ মার্কিন ডলার সংগ্রহ করা হয় যা ২০০৭ সালের সাথে তুলনান্তে $১.৫ মিলিয়ন মার্কিন ডলারের সমান।


title: মার্কিন যুক্তরাষ্ট্র জাতীয় ক্রিকেট দল

text: ১৮৫৯, ১৮৬৮ ও ১৮৭২ সালে ইংল্যান্ড দল মার্কিন যুক্তরাষ্ট্র ও কানাডাসহ উত্তর আমেরিকা সফর করে। এ সফরগুলো মূলতঃ বাণিজ্যিকধর্মী ছিল। অধিকাংশ খেলাই ছিল অসামঞ্জস্য। বলা হয়ে থাকে যে, স্বাগতিক দল এগারো জনের অধিক যা সচরাচর বাইশজনের দল নিয়ে গঠন করা হয়। প্রতিযোগিতাপূর্ণ হওয়ার তাগিদে খেলোয়াড়ের সংখ্যা এরচেয়েও বেশি ছিল।


title: হাইড্রোজেন পারক্সাইড

text: হাইড্রোজেন পারক্সাইড একটি রাসায়নিক যৌগ যার সংকেত । বিশুদ্ধ অবস্থায় এটি বর্ণহীন তরল, পানির থেকে এর ভিস্কোসিটি সামান্য বেশী; নিরাপত্তাজনিত কারণে সব সময় এটার জলীয় দ্রবণ ব্যবহার করা হয়। সব থেকে সরল পারক্সাইড (যে যৌগে অক্সিজেন-অক্সিজেন একক বন্ধন থাকে) এবং এটা শক্তিশালী জারক, ব্লিচিং এজেন্ট। গাঢ় রকেটের জ্বালানীতে প্রোপেল্যান্ট হিসেবে ব্যবহার করা হয়।


title: হাইড্রোজেন পারক্সাইড

text:
এর স্ফুটনাংক 150.2 °C, পানির থেকে প্রায় ৫০ ডিগ্রি বেশী। যদি উত্তপ্ত করা হয় তাপীয় বিয়োজনে এটা বিস্ফোরক হিসেবে আচরণ করে।। তাই এটাকে কম চাপে নিরাপদে পাতিত করা হয়।
পানি এবং হাইড্রোজেন পারক্সাইডের হাইড্রোজেন বন্ধনের কারণে জলীয় দ্রবণে হাইড্রোজেন পারক্সাইড বিশুদ্ধ দশা থেকে ভিন্ন আচরণ করে। পানি এবং হাইড্রোজেন পারক্সাইডের মিশ্রণ বরফীকরন তাপমাত্রা প্রদর্শন করে। বিশুদ্ধ পানির গলনাংক ০ °C এবং বিশুদ্ধ হাইড্রোজেন পারক্সাইডের গলনাংক -০.৪৩ °C । কিন্তু এদের মিশ্রণের ৫০% দ্রবণ (আয়তন অনুসারে) -৫১ °C তাপমাত্রায় জমাট বাঁধে।


title: বানারীপাড়া পৌরসভা

text: বানারীপাড়া পৌরসভা বাংলাদেশের বরিশাল জেলার বানারীপাড়া উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা ও বরিশাল -২ ( বানারীপাড়া-উজিরপুর) নির্বাচনী এলাকার অন্তর্গত।


title: বানারীপাড়া পৌরসভা

text: ১৯৯০ সালে গ শ্রেণীর পৌরসভা হিসেবে ৩ বর্গকিলোমিটার এলাকা নিয়ে বানারীপাড়া পৌরসভা প্রতিষ্ঠিত হয়। পরবর্তীতে ২০১৩ সালের ২৮ জুলাই এটি খ শ্রেণীর পৌরসভায় উন্নীত হয়।


title: বানারীপাড়া পৌরসভা

text: বানারীপাড়া পৌরসভার আয়তন ৪.৭৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বানারীপাড়া পৌরসভা

text: ২০১১ সালের আদমশুমারি অনুসারে, বানারীপাড়া পৌরসভা এলাকার জনসংখ্যা ১৮,১৮৪ জন। এর মধ্যে পুরুষ ৯৭৮০ জন ও মহিলা ৮৪০৪ জন। প্রতি বর্গ কিলোমিটারে জনসংখ্যার ঘনত্ব ৬০৩০ জন। বানারীপাড়া শহর এলাকার শিক্ষিত এর হার ৬৫.৫৬% ।


title: শাহরিয়ার হোসেন

text: মোহাম্মদ শাহরিয়ার হোসেন (জন্ম: ১ জুন, ১৯৭৬) নারায়ণগঞ্জে জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতি প্রতিযোগীতায় অংশগ্রহণ করেছেন। দলে তিনি মূলতঃ ঝড়োগতিতে সাবলীল ভঙ্গীমায় উদ্বোধনী ব্যাটসম্যান হিসেবে অংশগ্রহণ করেছেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণসহ ২০০০ সালে ভারতের বিপক্ষে অনুষ্ঠিত উদ্বোধনী টেস্টের অন্যতম সদস্য ছিলেন তিনি। ঘরোয়া ক্রিকেটে ঢাকা বিভাগের প্রতিনিধিত্ব করেন।


title: শাহরিয়ার হোসেন

text: ১৯৯৩ সালে বাংলাদেশ অনূর্ধ্ব-১৯ দলের অন্যতম সদস্য হিসেবে তার অন্তর্ভুক্তি ঘটে। ১৯৯৫ সালে বাংলাদেশ এ ক্রিকেট দলের সদস্য মনোনীত হন। এরপর ১৯৯৬ সালে জাতীয় দলে অংশগ্রহণের সুযোগ লাভ করেন।


title: শাহরিয়ার হোসেন

text: বিশ্বকাপের পূর্বে ১৯৯৯ সালের মার্চে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় একদিনের আন্তর্জাতিক প্রতিযোগিতায় কেনিয়ার বিপক্ষে নিজস্ব সর্বোচ্চ ৯৫ রান করেন। এরফলে অল্পের জন্য প্রথম বাংলাদেশী হিসেবে ওডিআইয়ে সেঞ্চুরি করা থেকে বঞ্চিত হন। পরের খেলায় জিম্বাবুয়ের বিপক্ষে করেন ৬৮ রান। ঐ খেলায় মেহরাব হোসেনের সাথে প্রথম উইকেট জুটিতে ১৭০ রান সংগ্রহ করেন। বছরের শেষদিকে অক্টোবরে ঢাকায় সফরকারী ওয়েস্ট ইন্ডিজের বিপক্ষে ৪৫ ও ৪৭ রান তুলেছিলেন।


title: শাহরিয়ার হোসেন

text: ২০০০ থেকে ২০০৪ মেয়াদে সমগ্র খেলোয়াড়ী জীবনে মাত্র ৩ টেস্টে অংশগ্রহণ করেছেন। ভারতের বিপক্ষে বাংলাদেশের ক্রিকেট ইতিহাসের প্রথম টেস্টে তিনি অংশ নেন। ঐ টেস্টের উভয় ইনিংসে তিনি যথাক্রমে ১২ ও ৭ রান করেছিলেন। নিয়মিত উইকেট-কিপার খালেদ মাসুদের হাঁটুর আঘাতপ্রাপ্তিতে ভারতের ইনিংসে ৩৫-৮৫ ওভার পর্যন্ত উইকেট-রক্ষণের দায়িত্বে ছিলেন। অধিনায়ক নাইমুর রহমানের বলে সাবা করিম প্রতিরোধ করতে না পারায় শাহরিয়ারের প্যাডে বল লেগে উইকেটে আঘাত লাগলে করিমকে স্ট্যাম্পড করেন তিনি। বাংলাদেশের দ্বিতীয় ইনিংসে শ্রীনাথের শর্ট বল মাথায় আঘাত হানলে রিটায়ার্ড হার্ট হন। পরবর্তীতে ব্যাটিংয়ে নেমে সুনীল জোশী’র বলে এলবিডব্লিউ’র শিকার হন।


title: শাহরিয়ার হোসেন

text: চার বছর পর ২০০৪ সালে ২-টেস্টের সিরিজে নিজস্ব পরবর্তী টেস্টে অংশ নিয়ে জিম্বাবুয়ের বিপক্ষে ব্যক্তিগত সর্বোচ্চ ৪৮ রান তোলেন। তা স্বত্ত্বেও জিম্বাবুয়ে সফর শেষে দল থেকে বাদ পড়েন শাহরিয়ার। পাশাপাশি আঘাতপ্রাপ্তির ফলে তার খেলোয়াড়ী জীবনের অকাল সমাপ্তি ঘটে।


title: শাহরিয়ার হোসেন

text: ১৯৯৯ সালের ক্রিকেট বিশ্বকাপে পাকিস্তানের বিপক্ষে স্মরণীয় জয়ে তিনি উল্লেখযোগ্য ভূমিকা রাখেন। নর্দাম্পটনে অনুষ্ঠিত ঐ খেলায় তিনি ৩৯ রান করেছিলেন। নিজের সেরা ইনিংস হিসেবে শোয়েব আখতার, ওয়াসিম আকরাম ও ওয়াকার ইউনুসের ন্যায় বিশ্বমানের ফাস্ট বোলারদের বিপক্ষে শর্ট বলগুলোকে মোকাবেলা করে সহজাত ড্রাইভ দিয়েছেন।


title: অ্যাডামাস বিশ্ববিদ্যালয়

text: অ্যাডামাস বিশ্ববিদ্যালয় হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বারাসতে অবস্থিত একটি বেসরকারি বিশ্ববিদ্যালয়। এটি পশ্চিমবঙ্গের দ্বিতীয় বেসরকারি বিশ্ববিদ্যালয়। ২০১৪ সালে এই বিশ্ববিদ্যালয় প্রতিষ্ঠিত হয়।


title: অ্যাডামাস বিশ্ববিদ্যালয়

text: অ্যাডামাস বিশ্ববিদ্যালয় হল একটি বহুমুখী অ-অনুমোদনকারী বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।


title: কাটরা মসজিদ

text: কাটরা মসজিদ মুর্শিদাবাদ রেল স্টেশনের ১৬০০ মিটার পূর্ব দিকে বাজারের মধ্যে অবস্থিত। ৫০.৬০ মিটার আয়তনের একটি বর্গাকার প্রাঙ্গণের মধ্যে একটি ভিতের উপরে এটি দন্ডায়মান। আয়তাকৃতির এক আইলে পাঁচ গম্বুজ বিশিষ্ট মসজিদটির পরিমাপ ৩৯.৬২×৭.৩২ মিটার। এর চার কোণে রয়েছে চারটি বুরুজ এবং বুরুজগুলি সরু হয়ে উপরে উঠে গেছে; প্যাঁচানো সিঁড়িপথ বুরুজের উপর পর্যন্ত প্রলম্বিত। বর্তমানে কেবল উত্তর-পশ্চিমে এবং দক্ষিণ-পশ্চিমে দুটি পার্শ্ব বুরুজ বিদ্যমান আছে। মসজিদটি চতুর্দিক দ্বিতল কক্ষ সারি দ্বারা পরিবেষ্টিত। স্থানীয়ভাবে কাটরা বলে অভিহিত কক্ষগুলি মাদ্রাসা হিসেবে ব্যবহূত হতো। কাটরা মসজিদটি ঢাকার করতলব খান মসজিদ এর (১৭০০-১৭০৪ খ্রি.) অনুকরণে নির্মিত বলা যায়। পূর্বদিকের সম্মুখভাগে রয়েছে বহুভাঁজযুক্ত খিলানের মধ্যেস্থিত পাঁচটি প্রবেশ খিলান। কেন্দ্রীয় প্রবেশপথটির উভয় পার্শ্বে রয়েছে সংলগ্নস্তম্ভ। অভ্যন্তরে প্রতিটি ‘বে’-তে পশ্চিম দেয়ালে রয়েছে তিনটি করে মিহরাব, অর্থাৎ সর্বমোট ১৫ টি মিহরাব রয়েছে মসজিদটির পশ্চিম দেয়ালে। অভ্যন্তরে হল ঘর দেয়াল থেকে উত্থিত চারটি আড়াআড়ি খিলানে মোট পাঁচ স্তম্ভপথে বিভক্ত। সমান্তরাল প্যারাপেট সুরক্ষা ব্যবস্থার বৈশিষ্ট্যযুক্ত এবং গম্বুজে রয়েছে উচুঁ ফিনিয়াল। মসজিদটির নির্মাতা মুর্শিদকুলি খান সমাহিত রয়েছেন বহুখিলানযুক্ত মসজিদ প্রাঙ্গনে প্রবেশ তোরনের নিচে একটি সমাধিতে। মসজিদের কেন্দ্রীয় মিহরাবে এবং পূর্ব ফাসাদে কেন্দ্রীয় প্রবেশপথে দুটি ফারসি শিলালিপি পরিলক্ষিত হয়। দ্বিতীয় শিলালিপিতে নির্মাণকাল উৎকীর্ণ আছে ১১৩৭ হিজরি (১৭২৪-২৫ খ্রি.)। মুর্শিদকুলি খান ঢাকা থেকে ১৭১৭ খ্রিস্টাব্দে রাজধানী স্থানান্তরিত করেন। তাঁর নিজের নামানুসারে নতুন রাজধানীর নামকরণ করেন মুর্শিদাবাদ। কাটরা মসজিদটি নতুন রাজধানীর জামে মসজিদ হিসেবে নির্মিত হয়।


title: কাটরা মসজিদ

text: কাটরা মসজিদ(কাটরা মস্ক হিসাবেও পরিচিত) একটি মসজিদ এবং নওয়াব মুর্শিদ কুলি খাঁন এর সমাধি যা ১৭২৩ এবং ১৭২৪ সালের মধ্যে নির্মিত হয় । এটি ভারতের পশ্চিমবঙ্গ রাজ্যের মুর্শিদাবাদ শহরের উত্তর-পূর্ব অংশে অবস্থিত । এর গুরুত্ব শুধুমাত্র ইসলামিক শিক্ষাকেন্দ্র হিসাবেই নয়, বরং মুর্শিদ কুলি খাঁন এর সমাধি, যা এর প্রবেশদ্বারের সিঁড়ির নিচে অবস্থিত এ নির্মাণটির গুরুত্ব বহন করে । এর সবচেয়ে লক্ষণীয় বিষয় হল দুই কোনার উঁচু দুটি টাওয়ার, যেগুলোতে বন্দুক স্থাপনের জন্য ছিদ্র রয়েছে ।


title: কাটরা মসজিদ

text: বর্তমানে এর তত্ত্বাবধান এবং রক্ষণাবেক্ষনের দায়িত্ব আর্কিওলজিক্যাল সারভে অব ইন্ডিয়া এবং পশ্চিমবঙ্গ সরকারের উপর ন্যস্ত রয়েছে ।


title: কাটরা মসজিদ

text: মসজিদটির নিকটে একটি বাজার ছিল এবং কাটরা মানে হচ্ছে বাজার । কাজেই সম্পূর্ন অর্থ করলে দাড়ায় কাটরা মসজিদ বা বাজার মসজিদ, বাজারে অবস্থিত একটি মসজিদ ।


title: কাটরা মসজিদ

text: বৃদ্ধাবস্থায় মুর্শিদ কুলি খাঁন তার সমাধি একটি মসজিদের পাশে হোক, এ ইচ্ছা প্রকাশ করেন । তিনি মসজিদটি নির্মানের ভার তার বিশ্বস্ত লোক মুরাদ ফরাস খাঁন এর উপর ন্যস্ত করেন, যিনি ছিলেন একজন কারিগর ।


title: কাটরা মসজিদ

text: মসজিদটি একটি বর্গাকৃতির স্তম্বমূলের উপর নির্মিত । এটি ইট দিয়ে তৈরি এবং মসজিদটি সুদৃশ্য গম্বুজ দ্বারা বেষ্টিত, যা তখনকার দিনে যারা কোরআন শরীফ পড়ত, তাদের জন্য নির্মিত হয়েছিলো । এটিকে মাদ্রাসা হিসাবেও অভিহিত করা যায় । প্রত্যেকটি কক্ষে প্রায় ৭০০ জন লোক কোরআন পড়তে পারত । কক্ষগুলোর সামনে চত্বর বা আঙিনা বিদ্যমান ছিল ।[১] চারকোনায় চারটি বিশাল মিনার অবস্থিত । মিনারগুলোর আকৃতি অষ্টাভূজাকৃতি এবং এগুলো ক্রমশ উপরের দিকে সরু হয়ে গিয়েছে । মসজিদের সামনের মিনার বা টাওয়ারগুলো ৭০ ফুট উচ্চতা বিশিষ্ট এবং চওড়ায় প্রায় ২০ ফুট । সম্পূর্ণ মসজিদটি আকারে চতুর্ভূজাকৃতি, পুরো মসজিদটিতে অনেক সুদৃশ্য খিলান রয়েছে । মসজিদটি ১৮৯৭ সালে ভূমিকম্পের কারনে ক্ষতিগ্রস্থ হয়েছিলো । প্রত্যেক মিনারে একটি প্যাঁচানো সিঁড়ি রয়েছে যা ক্রমশ উপর দিকে চলে গিয়েছে, একজন দর্শনার্থী মিনারের উপরের অংশ হতে মুর্শিদাবাদ শহরের অনেকটা অংশ অবলোকন করতে পারে । মসজিদটির দু’পাশের ৭০ ফুট উঁচু মিনারগুলো কালের আবর্তে আজ জরাজীর্ণ, মিনারের গম্বুজগুলো ১৮৯৭ সালের ভূমিকম্পে ক্ষতিগ্রস্থ হয় । ১৭৮০ সালে, একজন ভ্রমণকারী উইলিয়াম হজেস লিখেন যে ৭০০ জন কোরআন তেলওয়াতকারী মসজিদের ভেতর বাস করত ।


title: কাটরা মসজিদ

text: মসজিদটির প্রবেশদ্বারে পূর্ব দিক হতে চৌদ্দটি সিঁড়ির ধাপ রয়েছে, নওয়াব মুর্শিদ কুলি খাঁন এ সিঁড়িগুলোর নিচে মুর্শিদ কুলি খাঁন এর সমাধি অবস্থিত । এটি নবাব মুর্শিদকুলি খাঁন এর ইচ্ছা অনুসারে করা হয়, যিনি তার জীবনে কৃত পাপকর্মের জন্য অনুতপ্ত ছিলেন এবং এটি তার নিরহঙ্কারতার প্রকাশ । তিনি এমন এক স্থানে সমাহিত হতে চেয়েছিলেন, যেখানে তিনি মসজিদে প্রবেশকারী পূন্যবান লোকেদের পায়ের নিচে নিষ্পিষ্ট হবেন এবং তাদের পদস্পর্শ পাবেন ।


title: কাটরা মসজিদ

text: মসজিদটি আকৃতিতে চতুর্ভূজাকৃতি । এটি পাঁচটি অংশে বিভক্ত । প্রতিটি অংশে খিলানকৃতি প্রবেশদ্বার রয়েছে এবং কেন্দ্রীয় অংশটি বিশেষভাবে লক্ষণীয় কেননা এ অংশে রয়েছে সুদৃশ্য সরু চূড়া । মসজিদটির পাঁচটি গম্বুজ রয়েছে । এর মধ্যে কিছু ক্ষতিগ্রস্থ হয়েছে এবং কিছু ১৮৯৭ সালের ভূমিকম্পের পরও মোটামুটি অক্ষত রয়েছে । ভূমিকম্পটি নির্মানটির অনেক অংশে ক্ষতিসাধন করে । নির্মানটির সম্পূর্ণ আয়তন ১৯.৫ একর এবং ২০০০ জন নামাজ আদায়কারী ধারণ করতে পারে । মেঝেতে ২০০০ টি চতুর্ভূজাকৃতি মাদুর চিত্রিত রয়েছে ।


title: কাটরা মসজিদ

text: মসজিদটির কুঠুরিগুলো দোতলা বিশিষ্ট এবং ২০ বর্গফুট আকারের । প্রত্যেকটির রয়েছে ৬টি খিলানকৃত দরজার আকৃতি । গেট পর্যন্ত পাথরে বাঁধাই করা ১৫টি সিঁড়ির ধাপ রয়েছে এবং মসজিদের মূল দরজা পর্যন্ত পাথরে বাঁধাই একটি পথ রয়েছে । মসজিদ এবং কুঠুরিগুলোর মধ্যে খোলা জায়গার আকার প্রায় ১৩ ফুট এবং মসজিদের পেছনের অংশে তা ৪২ ফুট । মসজিদের সামনের চত্বর ১৬৬ ফুট লম্বা এবং ১১০ ফুট চওড়া ।


title: কাটরা মসজিদ

text: 3. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।


title: ফজলুল করীম

text: মাওলানা সৈয়দ মুহাম্মাদ ফজলুল করীম হলেন বাংলাদেশের একজন রাজনীতিবিদ ও ধর্মীয় নেতা। তিনি পীর সাহেব চরমোনাই হিসাবেই অধিক পরিচিত ছিলেন এবং রাজনৈতিক দল ইসলামী আন্দোলন বাংলাদেশ প্রতিষ্ঠা করেন। তিনি চরমোনাই-এর পীর সাইয়েদ মুহাম্মদ ইসহাকের সন্তান।


title: ফজলুল করীম

text: সৈয়দ মোহাম্মদ ফজলুল করিম ১৯৩৫ সালে বরিশালের চরমোনাইতে জন্মগ্রহণ করেন।


title: ফজলুল করীম

text: আলিয়া মাদ্রাসা থেকে ইসলামী শিক্ষায় ডিগ্রী অর্জনের পর ১৯৫৭ সালে লালবাগের জামিয়া কুরআনিয়া আরাবিয়া থেকে দাওরা-ই-হাদীস সম্পন্ন করেন।


title: ফজলুল করীম

text: সৈয়দ ফজলুল করীম চরমোনাই মাদরাসায় শিক্ষকতার মধ্য দিয়ে তার কর্ম জীবন শুরু করেন। তিনি ১৯৮৭ সালে ইসলামী আন্দোলন বাংলাদেশ প্রতিষ্ঠা করেন। ২০০৬ সালে তার মৃত্যুর পূর্ব মুহূর্ত পর্যন্ত বিভিন্ন আন্দোলনে তার সক্রিয় অবদান ছিল। ২০০৬ সালে তিনি ৭১ বছর বয়সে ইন্তেকাল করেন ।


title: যশোর পৌরসভা

text: যশোর পৌরসভা বাংলাদেশের যশোর জেলার স্থানীয় সরকার সংস্থা। ১৮৬৪ সালে পৌরসভাটি প্রতিষ্ঠিত হয় এবং এটি বাংলাদেশের প্রাচীন পৌরসভারগুলোর মধ্যে অন্যতম। এটি একটি ক শ্রেণীর পৌরসভা।


title: যশোর পৌরসভা

text: ১৮৬৪ সালের ১৩ জুলাই বাংলার লেফটেন্যান্ট গভর্নরের ঘোষণা অনুযায়ী যশোর পৌরসমিতি গঠিত হয় ও ১ আগস্ট থেকে এটি কার্যকর হয়। সে সময় পৌর সমিতির আওতাভুক্ত এলাকা ছিল মূল শহর আর পুরাতন কসবা, ঘোপ, বারান্দীপাড়া, বেজপাড়া, নীলগঞ্জ, খড়কী ও চাঁচড়া গ্রামের অধিকাংশ। বছরখানেক পরে নীলগঞ্জ, খড়কী, চাঁচড়ার অবশিষ্ট অংশসহ বগচর, মুড়লী ও শংকরপুর পৌর এলাকার সাথে যুক্ত হয়। সব মিলিয়ে পৌর এলাকার মোট আয়তন দাঁড়ায় প্রায় সাড়ে চার বর্গ মাইল। পদাধিকার বলে তৎকালীন জেলা ম্যাজিস্ট্রেট মিঃ মলোনী সভাপতি হন ও প্রথম পৌর কমিশনার হিসেবে মিঃ টি. টি. অ্যালেন, জে ককবার্ণ, জে. সি. শ’, রাজাবরদাকান্ত রায় বাহাদুর, বাবু আনন্দ মোহন মজুমদার, বাবু মদন মোহন মজুমদার এবং মৌলবী গয়রাতুল্লাহ নির্বাচিত হন।


title: যশোর পৌরসভা

text: যশোর পৌরসভার আয়তন ১৪.৭২ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলরসহ মোট ১২ জন কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: যশোর পৌরসভা

text: ২০১১ সালের আদমশুমারি অনুসারে, যশোর পৌরসভা এলাকার জনসংখ্যা ২,৮৬,১৬৩ জন। যশোরে উচ্চ শিক্ষার জন্য একটি সরকারি মেডিকেল কলেজ, প্রযুক্তি বিজ্ঞান কলেজ ও ৭ টি সরকারি কলেজ রয়েছে। এছাড়া প্রাথমিক ও মাধ্যমিক শিক্ষার জন্য ১৫ টি সরকারি উচ্চ বিদ্যালয়, ৪৪ টি প্রাথমিক বিদ্যালয় ও ২০ টি মাদ্রাসা রয়েছে।


title: নিয়ামুর রশিদ

text: মোহাম্মদ নিয়ামুর রশিদ (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত নিয়ামুর রশিদ ডানহাতে মিডিয়াম-ফাস্ট বোলিংয়ের পাশাপাশি ডানহাতে নীচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি।


title: নিয়ামুর রশিদ

text: ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে।